Το Μπουτάν έρχεται αντιμέτωπο με το πρώτο του κρούσμα COVID-19 κλείνοντας προσωρινά τα σύνορα · Global Voices στα Ελληνικά\nΗ κυβέρνηση επέβαλε περιορισμό 14 ημερών σε όλους τους εισερχόμενους τουρίστες.\nΜεταφράστηκε 08/03/2020 17:04 GMT\nΕικόνα από iXimus μέσω Pixabay.\nΣτις 6 Μαρτίου 2020, ένα δελτίο Τύπου από το γραφείο του Πρωθυπουργού στο Μπουτάν ανακοίνωσε ότι στις 11 το βράδυ της προηγούμενης νύχτας επιβεβαιώθηκε θετικό κρούσμα COVID-19 στο Μπουτάν. Η κυβέρνηση έθεσε αμέσως απαγόρευση εισόδου σε όλους τους εισερχόμενους διεθνείς τουρίστες για 14 ημέρες.\nΕνημέρωση για το COVID-19: Η Drukair έχει ορίσει ταξιδιωτικούς περιορισμούς σε όλους τους εισερχόμενους τουρίστες με άμεση ισχύ για τις επόμενες δύο εβδομάδες. Η αεροπορική εταιρεία ανακοίνωσε ότι θα εξακολουθήσει να παρέχει πλήρη επιστροφή χρημάτων σε όσους επηρεάστηκαν από τον COVID-19.\n- Μετά από την ανίχνευση της πρώτης περίπτωσης κορωνοϊού, το Μπουτάν επιβάλλει περιορισμό δύο εβδομάδων σε όλους τους εισερχόμενους τουρίστες “με άμεσο αποτέλεσμα”.\n– Όλα τα διεθνή συνέδρια & σεμινάρια αναβάλλονται για τις επόμενες 2 εβδομάδες.\n– Τα σχολεία και τα ινστιτούτα σε Θίμφου, Πάρο & Πουνάχα έκλεισαν για 2 εβδομάδες. #covid19\nΤο πρώτο κρούσμα COVID-19\nΣύμφωνα με ένα δελτίο Τύπου που δημοσιεύτηκε στη σελίδα του γραφείου του Πρωθυπουργού στο Facebook:\nΟ ασθενής είναι 76 ετών από τις Ηνωμένες Πολιτείες της Αμερικής, που είχε έρθει στο Μπουτάν ως τουρίστας. Είχε εισέλθει στη χώρα από το Διεθνές Αεροδρόμιο Πάρο, αφότου επιβιβάστηκε στην πτήση Drukair KB241 από το Γκαουχάτι, της Ινδίας στις 2 Μαρτίου.\nΣτον Διεθνή Αερολιμένα Πάρο αξιολογήθηκε το έντυπο δήλωσης υγείας του ασθενούς. Είχε αναφερθεί “αρνητικός” σε όλες τις προϋποθέσεις. Δεν είχε πυρετό.\nΣτις 2 Μαρτίου, κατά την άφιξή του στο Θίμφου, ο ασθενής επισκέφθηκε το ιατρικό τμήμα εξωτερικών ασθενών στο Εθνικό Νοσοκομείο Αναφοράς (JDWNRH), το κύριο νοσοκομείο στο Μπουτάν, παραπονούμενος για συμπτώματα δυσπεψίας και ναυτία. Αλλά δεν είχε συμπτώματα της γρίπης και αφέθηκε να φύγει με φαρμακευτική αγωγή. Ο ασθενής ταξίδεψε στην Πουνάχα, μια πόλη των Ιμαλαΐων περίπου 85χλμ από το Θίμφου και έμεινε σε ένα μικρό θέρετρο.\nΌταν επέστρεψε στο Θίμφου στις 5 Μαρτίου, επισκέφθηκε ξανά το Εθνικό Νοσοκομείο Αναφοράς με συμπτώματα της γρίπης και έγινε δεκτός για παρακολούθηση. Δικά του δείγματα συλλέχθηκαν και απεστάλησαν στο Βασιλικό Κέντρο Ελέγχου Ασθενειών (RCDC) και επιβεβαιώθηκε ότι είχε μολυνθεί από τον νέο κορωνοϊό. Η σύντροφος του ασθενούς, ο οδηγός, ο ξεναγός και οκτώ Ινδοί επιβάτες που ήταν μαζί του μπήκαν επίσης σε καραντίνα.\nΤο δελτίο Τύπου ανέφερε επίσης ότι το Μπουτάν ακολουθεί το Εθνικό Σχέδιο Ετοιμότητας και Αντίδρασης και η Αυτού Μεγαλειότης Ο Βασιλιάς Γίγκμε Κεσάρ Ναμγκιάλ Βανγκτσούκ επέβλεψε προσωπικά τις ανταποκρίσεις και την εφαρμογή της στρατηγικής. Νωρίτερα η κυβέρνηση ανέφερε ότι είναι πλήρως προετοιμασμένη να αντιμετωπίσει την πανδημία.\nΠάνω από 90 επαφές του ασθενούς έχουν εντοπιστεί μέχρι στιγμής από αξιωματούχους της υγείας.\nΣτις 6 Μαρτίου, η κυβέρνηση ανακοίνωσε το κλείσιμο σχολείων και ινστιτούτων στις περιοχές Θίμφου, Πάρο και Πουνάχα για δύο εβδομάδες. Όλα τα διεθνή συνέδρια και σεμινάρια που προγραμματίστηκαν στη χώρα αναβάλλονται επίσης για τις επόμενες 14 ημέρες.\nΟ Tshering Zang Mo, ένας σχολιαστής στη δημοσίευση του Γραφείου του Πρωθυπουργού στο Facebook, προειδοποίησε ότι το Μπουτάν μπορεί να μην έχει τις κατάλληλες εγκαταστάσεις για να αντιμετωπίσει μια επιδημία COVID-19:\nΟ αερολιμένας απέτυχε, η κυβέρνηση απέτυχε και τώρα ο λαός θα αντιμετωπίσει τις συνέπειες. Το Μπουτάν δεν διαθέτει προηγμένες ιατρικές εγκαταστάσεις όπως σε άλλες χώρες, ακόμη και οι άλλες χώρες χάνουν τους ανθρώπους τους με τρελό ρυθμό, παρά το γεγονός ότι έχουν προηγμένες εγκαταστάσεις.\nΈνας άλλος σχολιαστής, ο Vick Cash Rai δήλωσε:\nΤώρα το ερώτημα εδώ είναι, πόσοι άνθρωποι έχουν ήδη μολυνθεί;;; Η κυβέρνησή μας, λέει ότι είναι καλά προετοιμασμένη, τώρα ας δούμε την προετοιμασία τους. Οι φτωχοί άνθρωποι του Μπουτάν θα αντιμετωπίσουν τις συνέπειες λόγω της άγνοιας της κυβέρνησης.\nΟ Sangay Thinley σχολιάζει:\nΑς ελπίσουμε ότι η απομόνωση και η καραντίνα είναι καλή συντήρηση… Γιατροί και εργαζόμενοι στον τομέα της υγείας, παρακαλώ μην είστε αδέξιοι, ενώ τους θεραπεύετε… Χαιρετώ όλους τους εργαζόμενους στον τομέα της υγείας που ασχολούνται με την κατάσταση αυτή τη στιγμή… παραμείνετε ασφαλείς.\nΟ Yan Seen Gazmer σχολίασε:\nΤώρα ο Δείκτης Ευτυχίας (GNH) της χώρας μας θα πέσει. Είχαμε αναρτήσει ότι τόσο οι ξένοι όσο και οι πολίτες του Μπουτάν δεν πρέπει να γίνουν αιτία για τον θάνατο κάποιου. Τώρα έφτασε η ώρα. Εμείς οι κάτοικοι του Μπουτάν γράψαμε ότι δεν επιτρέπεται η εισροή ξένων για μερικούς μήνες μέχρι να εξισορροπηθεί η περίπτωση του κορωνοϊού.\nΤώρα, πρέπει να το αντιμετωπίσουμε ούτως ή άλλως.\nΩστόσο, οι εκπρόσωποι του ιδιωτικού τομέα ρώτησαν την κυβέρνηση πώς μπορούν να βοηθήσουν και πρόσφεραν τρόφιμα και υλικοτεχνική υποστήριξη κατά τη διάρκεια του χρόνου απομόνωσης.\nΟ δημοσιογράφος Namgay Zam ζήτησε από τους ανθρώπους του Μπουτάν να παραμείνουν ήρεμοι:\nΚαλύτερα να παραμείνετε ήρεμοι σε αυτό το σημείο. Παρακαλούμε μην συσσωρεύετε τα απολυμαντικά χεριών και τις μάσκες. Οι επαγγελματίες του ιατρικού μας κλάδου και οι άρρωστοι τα χρειάζονται περισσότερο! ??\nΚαι να πλένετε συχνά τα χέρια σας.


Ματώνει περαιτέρω ο κλάδος των κτηνοτρόφων | Παρατηρητής της Θράκης | Παρατηρητής της Θράκης | Νέα από την Θράκη, την Ελλάδα & τον Κόσμο\nΜατωνει περαιτερω ο κλαδος των κτηνοτροφων\nΕθελοντικός εμβολιασμός με ίδια έξοδα και πογκρόμ ελέγχων από τον ΟΠΕΚΕΠΕ ταλανίζουν τους κτηνοτρόφους\nΣτη λύση του εμβολιασμού των προβάτων για την αντιμετώπιση του καταρροϊκού πυρετού κατέληξε τελικά το Υπουργείο Παραγωγικής Ανασυγκρότησης, καθώς η νόσος έχει πλήξει εκτροφές σε όλη την Ελλάδα, αλλά και στα υπόλοιπα Βαλκάνια. Μετά από εισήγηση της Γενικής Διεύθυνσης Βιώσιμης Ζωικής Παραγωγής και Κτηνιατρικής του υπουργείου προς τον ΕΟΦ, επετράπη από 28 Απριλίου η εισαγωγή εγκεκριμένων εμβολίων για την αντιμετώπιση του καταρροϊκού πυρετού του προβάτου. Στόχος της εισαγωγής και εφαρμογής των εμβολίων είναι η πρόληψη μιας πιθανής νέας επιζωοτίας καταρροϊκού πυρετού του προβάτου στην χώρα μας, η οποία μπορεί να ενσκήψει τους επόμενους μήνες. Η εισαγωγή έχει επιτραπεί για ένα έτος.\nΣυγκεκριμένα επιτράπηκε η εισαγωγή των κάτωθι εμβολίων BLUEVAC 4, ZULVAC 4, BTVPUR Alsap 4. Τα προϊόντα αυτά διαθέτουν πλήρη Εθνική Έγκριση κράτους -μέλους της Ε.Ε. ή έγκριση για επείγουσες περιπτώσεις και θα χρησιμοποιηθούν εθελοντικά από τους κτηνοτρόφους της χώρας, οι οποίοι θα καλύψουν μόνο το κόστος αγοράς.\nΤο κόστος του εμβολίου ανά ζώο στον παραγωγό είτε αφορά εμβόλιο 2 δόσεων είτε εμβόλιο μίας δόσης, σύμφωνα με τα στοιχεία των εταιρειών εισαγωγής δεν αναμένεται να υπερβεί συνολικά το 1 έως 1,2 ευρώ. Το εμβόλιο θα διατίθεται από νόμιμες πηγές διακίνησης (φαρμακαποθήκες, καταστήματα λιανικής πώλησης κτηνιατρικών φαρμάκων) με κτηνιατρική συνταγή. Ο εμβολιασμός των ζώων θα γίνεται από τους κτηνιάτρους εκτροφής που έχουν εγγραφεί στο Μητρώο Εγκεκριμένων Κτηνιάτρων Εκτροφής, το οποίο είναι αναρτημένο στον ιστότοπο του ΥΠΑΠΕΝ. Το κόστος των υπηρεσιών τους και του εμβολιασμού θα βαρύνει το Υπουργείο.\n«Θα είμαστε καθόλα σύμφωνοι στο να εμβολιαστούν τα ζωντανά από την ίδια την κτηνιατρική υπηρεσία προσλαμβάνοντας εποχιακούς υπαλλήλους»\nΟ «ΠτΘ» επικοινώνησε με τον πρόεδρο κτηνοτρόφων νομού Ροδόπης κ. Μαργαρίτη Θεολόγου ο οποίος επεσήμανε την κατάφορη αντίδραση των κτηνοτρόφων σχετικά με την επιβάρυνση των ίδιων όσον αφορά στον εμβολιασμό των ζώων τους. «Ο εμβολιασμός θα πρέπει να γίνει από το υπουργείο πανελλαδικά και όχι μόνο για μία χρονιά αλλά για δύο τουλάχιστον. Εμείς οι κτηνοτρόφοι δεν μπορούμε και δεν πρέπει να πληρώσουμε ούτε ένα ευρώ επιπλέον. Δε συμφωνούμε στον εθελοντικό εμβολιασμό. Θα είμαστε καθόλα σύμφωνοι στο να εμβολιαστούν τα ζωντανά από την ίδια την κτηνιατρική υπηρεσία προσλαμβάνοντας εποχιακούς υπαλλήλους. Εμείς οι κτηνοτρόφοι δεν μπορούμε να ματώσουμε άλλο», ανέφερε χαρακτηριστικά ο κ. Θεολόγου. Αναφορικά με το αν οι κτηνοτρόφοι αντιδράσουν σε αυτό το νέο μέτρο του υπουργείο ο πρόεδρος των κτηνοτρόφων Ροδόπης τόνισε ότι δε θα προχωρήσουν ακόμη σε διαμαρτυρία, καθώς «αφήσαμε τόσα χρόνια τις ηγεσίες του τότε υπουργείου αγροτικής ανάπτυξης να μας φέρουν σε αυτή την κατάσταση. Η νέα διοίκηση έχει αναλάβει εδώ και μόλις τρεις μήνες και θα περιμένουμε να δούμε τις εξελίξεις. Εκ του αποτελέσματος θα κριθεί και το νέο σχήμα του υπουργείο Ανάπτυξης και αυτό πρέπει να το γνωρίζει ο κ. Βαγγέλης Αποστόλου».\n«Ο ΟΠΕΚΕΠΕ οφείλει να σταματήσει αυτό το πογκρόμ ελέγχων, γιατί αλλιώς θα το σταματήσουμε εμείς και πολύ σύντομα μάλιστα»\nΑναφερόμενος, όμως, στα προβλήματα του κλάδου των κτηνοτρόφων ο κ. Μαργαρίτης Θεολόγου εξαπέλυσε δριμεία επίθεση εναντίον της διεύθυνσης του ΟΠΕΚΕΠΕ σχετικά με το πογκρόμ ελέγχων στους οποίους έχει επιδοθεί ο ΟΠΕΚΕΠΕ το τελευταίο διάστημα. Συγκεκριμένα, «η διεύθυνση του ΟΠΕΚΕΠΕ έχει επιδοθεί σε ένα πογκρόμ ελέγχων, πιστή στις εντολές του πρώην αντιπροέδρου του κ. Κυριάκου Μπαμπασίδη, ο οποίος ζήτησε αυστηρούς ελέγχους, θέλοντας να φιμώσει τους κτηνοτρόφους για την αδικία που έκαναν όταν έχασαν εν γνώσει του ΟΠΕΚΕΠΕ και του παλιού υπουργείου ανάπτυξης τις επιλεξιμότητες των βοσκοτόπων. Όλοι οι διευθυντές του ΟΠΕΚΕΠΕ της χώρας σε ρόλο “Πόντιου Πιλάτου” έριχναν τις ευθύνες στους δήμους για να καμφθεί η οργή των κτηνοτρόφων”, υπογράμμισε επισημαίνοντας μάλιστα ότι «θα πρέπει να καταλάβουν πως, επειδή υπάρχουν δύσκολες χρονιές, οφείλουν να σταματήσουν αυτό το πογκρόμ ελέγχων, γιατί αλλιώς θα το σταματήσουμε εμείς και πολύ σύντομα μάλιστα».\n«Πολύ σύντομα θα γίνουν αλλαγές στον ΟΠΕΚΕΠΕ και να είναι έτοιμοι γι’ αυτές»\nΌσον αφορά στους συνεχείς ελέγχους που επιδίδεται ο ΟΠΟΕΚΕΠΕ καθημερινά στους κτηνοτρόφους της περιοχής ο κ. Θεολόγου τόνισε οργισμένος ότι «εξαντλούν όλη την εργασιομανία τους στους κτηνοτρόφους γιατί αυτοί αποτελούν έναν αδύναμο κρίκο». «Είναι δυνατόν σε ένα νομό κτηνοτροφικό, όπως ο δικός μας, που έχει ευλογιά, να περιφέρονται κτηνίατροι από μαντρί σε μαντρί; Γιατί ο διευθυντής με την πρόφαση της καραντίνας αφήνει τους κτηνιάτρους να αλωνίζουν τα μαντριά; Πώς είναι δυνατόν ένας νομός που έχει χτυπηθεί από τη ζωονόσο της ευλογιάς και από τον καταρροϊκό πυρετό, να έχει περίσσιο το ζωικό κεφάλαιο;» απόρησε ο πρόεδρος των κτηνοτρόφων Ροδόπης. Αν τους έχει μείνει ανθρωπιά θα πρέπει να καταλάβουν τη θέση μας. Πολύ σύντομα θα γίνουν αλλαγές και να είναι έτοιμοι γι’ αυτές. Αν είχαν την ευθιξία και το θάρρος θα έπρεπε να είχαν παραιτηθεί αυτοί οι διευθυντές που αποποιούνταν των ευθυνών τους και τις επέρριπταν στους δημάρχους», ανέφερε ο κ. Θεολόγου ολοκληρώνοντας.\n#ΚΑΤΑΡΡΟΪΚΟΣ ΠΥΡΕΤΟΣ #ΚΤΗΝΟΤΡΟΦΟΙ #ΜΑΡΓΑΡΙΤΗΣ ΘΕΟΛΟΓΟΥ\nΤη «Λευκη Βιβλο» της ΕΛΑΣ παρουσιασε ο Μ. Χρυσοχοιδης\nΔιαβάστε περισσότερα: Τη «Λευκή Βίβλο» της ΕΛΑΣ παρουσίασε ο Μ. Χρυσοχοΐδης\nΕληξε η καταληψη στην πρυτανεια του ΔΠΘ\nΔιαβάστε περισσότερα: Έληξε η κατάληψη στην πρυτανεία του ΔΠΘ\nΣυγκεντρωση Ειδων Πρωτης Αναγκης για τους Πυροπληκτους απο τους προσκοπους της Κομοτηνης\nΔιαβάστε περισσότερα: Συγκέντρωση Ειδών Πρώτης Ανάγκης για τους Πυρόπληκτους από τους προσκόπους της Κομοτηνής


Αριστερή Ενότητα Φιλοσοφικής: Πλαίσιο για τη Γενική Συνέλευση Τετάρτης 11/11/09 του συλλόγου φοιτητών/τριών Φιλοσοφικής\nΠλαίσιο για τη Γενική Συνέλευση Τετάρτης 11/11/09 του συλλόγου φοιτητών/τριών Φιλοσοφικής\nΕΙΝΑΙ ΤΟΥ ΣΗΜΕΡΑ ΚΑΙ ΟΧΙ ΤΟΥ ΧΘΕΣ\nΕΙΝΑΙ ΤΩΝ ΑΓΩΝΩΝ ΚΑΙ ΟΧΙ ΤΗΣ ΜΝΗΜΗΣ\nΕΙΝΑΙ ΤΗΣ ΝΕΟΛΑΙΑΣ και των ΕΡΓΑΖΟΜΕΝΩΝ\nΖει το Πολυτεχνείο; Αυτές τις μέρες όλοι θα ορκιστούν ότι ζει: τα κόμματα, οι παρατάξεις, οι υπουργοί, οι κυβερνήσεις. Κάποιοι μάλιστα από τους νέους υπουργούς ανήκουν στη γενιά του Πολυτεχνείου. Κάτι που όμως δεν τους εμπόδισε δύο βδομάδες πριν να συλληφθεί ο εκφωνητής του Πολυτεχνείου από τα ΜΑΤ, επειδή διαμαρτυρήθηκε για την πρωτοφανή αστυνομική καταστολή, δεν τους εμπόδισε στο να ξεπουλήσουν το λιμάνι στην Cosco (αν και προεκλογικά έλεγαν ότι η σύμβαση ιδιωτικοποίησης του λιμανιού είναι άδικη και αποικιακού τύπου, τώρα στρίβουν 180 μοίρες), δεν τους εμπόδισε τέλος στην κατάργηση και στο πέταγμα στο δρόμο δεκάδων χιλιάδων εργαζόμενων στα stage αντί να καταργήσουν τις μεσαιωνικές συνθήκες εργασίας τους και να κάνουν τις απαραίτητες χιλιάδες προσλήψεις που χρειάζονται. Και σαν να μην έφτανε αυτό, μας ετοιμάζουν ένα νέο προϋπολογισμό λιτότητας, που φορτώνει νέα βάρη στις πλάτες των εργαζομένων.\nΦέτος συμπληρώνονται 36 χρόνια από την εξέγερση του λαού και της νεολαίας. Η εξέγερση του Πολυτεχνείου αποτελεί το σημαντικότερο πολιτικό γεγονός στην Ελλάδα τα τελευταία 40 χρόνια. Ανέτρεψε τη σιδερόφραχτη χούντα αλλά όχι μόνο. Συντάραξε συθέμελα το καθεστώς της εκμετάλλευσης και της καταπίεσης που γέννησε και στήριξε τη χούντα, ενάντια στους καπιταλιστές και τους ιμπεριαλιστές συμμάχους της. Τριάντα έξι χρόνια μετά, κράτος, κυβερνήσεις και φορείς ιδρώνουν να μας πείσουν, πόσο δημοκρατική έχει γίνει η χώρα, ενώ ταυτόχρονα μόνιμη επωδός όταν αναφέρονται στο Πολυτεχνείο είναι τα επεισόδια! 36 χρόνια μετά την εξέγερση του Πολυτεχνείου και ο αγώνας για λευτεριά, δημοκρατία, δικαιοσύνη, παραμένει πάντα επίκαιρος. Σήμερα, μάλιστα, που ο νεοφιλελεύθερος καπιταλισμός περνά τη χειρότερή του κρίση, η νεολαία και οι καταπιεζόμενες τάξεις επιβάλλεται να οργανώσουν ξανά την αντίστασή τους , στο δρόμο του Νοέμβρη, στο δρόμο του αγώνα, της ρήξης και της ανατροπής.\nΠαρά τις προσπάθειες του κράτους, των κυβερνήσεων, των ΜΜΕ και ορισμένων «προσωπικοτήτων» να κάνουν την εξέγερση μουσείο, η εξέγερση είναι επίκαιρη. Περνάει από γενιά σε γενιά, τροποποιείται, αλλάζει, παίρνει άλλα περιεχόμενα και μορφές. Εκφράζει την κάθε εποχή, τα κάθε φορά αδιέξοδα, την κάθε φορά οργή, με πιο πρόσφατο παράδειγμα την εξέγερση του Δεκέμβρη του 2008, που παρότι διαφορετική από την εξέγερση του Νοέμβρη του 1973, είναι πάντα της νεολαίας, είναι πάντα ενάντια στο σύστημα, πάντα συκοφαντείται από το κατεστημένο, πάντα έχει απέναντι την εξουσία και είναι πάντα δίκαιη.\nΣτα μεγάλα ξεσπάσματα της νεολαίας που συγκλονίζουν τη χώρα τα τελευταία 4 χρόνια, ξεχωριστή θέση έχει η εξέγερση του Δεκέμβρη. Στις 6 Δεκέμβρη κλείνει ένας χρόνος από τη δολοφονία του 15χρονου μαθητή Αλέξη Γρηγορόπουλου και από την οργισμένη εξέγερση της νεολαίας. Η επέτειος της εξέγερσης μας βρίσκει λίγους μήνες μετά την συντριπτική ήττα της κυβέρνησης της ΝΔ. Της κυβέρνησης της λιτότητας, της ανεργίας, της καταστολής. Ένα χρόνο μετά το Δεκέμβρη οι λόγοι της εξέγερσης συνεχίζουν να υπάρχουν. Η νέα κυβέρνηση του ΠΑΣΟΚ, παρά τις γενικόλογες φιλολαϊκές εξαγγελίες, δεν έχει κάποια διαφορετική πολιτική. Δεν είναι τυχαίο ότι δεσμεύτηκε απέναντι στην Ε.Ε για μια «επιθετική μεταρρυθμιστική ατζέντα». Τι σημαίνει αυτό; Αύξηση των έμμεσων φόρων, μείωση των κοινωνικών δαπανών, φοροαπαλλαγές στις επιχειρήσεις, ελαστική εργασία, εκπαίδευση προσαρμοσμένη στην αγορά και φυσικά καταστολή για όσους αντιστέκονται σε αυτά τα μέτρα. Και ο λόγος και οι πρώτες πράξεις του ΠΑΣΟΚ στην εξουσία, δείχνουν ότι ούτε μπορεί ούτε θέλει να σταματήσει να υπηρετεί την πολιτική του νεοφιλελευθερισμού. Την πολιτική που οδηγεί στη φτώχεια χιλιάδες νοικοκυριά κάθε χρόνο. Την πολιτική που δημιούργησε 120.000 άνεργους μόνο μέσα στο 2008. Την πολιτική που ξεπουλάει τα πάντα στο βωμό του κέρδους: την υγεία, την παιδεία, την ασφάλιση, τα λιμάνια, τις υπηρεσίες, το δημόσιο πλούτο. Είναι η ίδια πολιτική που πριν πυροβολήσει 15χρονους, πυροβολεί –κάθε μέρα- τη γενιά μας με αδιέξοδα. Είναι αυτοί που την ίδια στιγμή που καταθέτουν στεφάνια μνήμης στο τριήμερο του πολυτεχνείου, συκοφαντούν τη νεολαία, ρίχνουν λάσπη στις δίκαιες μαθητικές καταλήψεις, συλλαμβάνουν μαθητές, και στέλνουν εισαγγελείς έξω από τα σχολεία. Αυτοί τελικά είναι οι μόνοι τρομοκράτες.\nΗ αναδιάρθρωση που έχει συντελεστεί τα προηγούμενα χρόνια στην παραγωγή επιτάσσει την ευθυγράμμιση της εκπαίδευσης. Από το δημοτικό μέχρι το πανεπιστήμιο «χτίζεται» το μοντέλο του αυριανού εργαζόμενου που θα είναι ευέλικτος, απασχολήσιμος, φοβισμένος, θα απολύεται και θα επαναπροσλαμβάνεται και όλα αυτά πρέπει να του φαίνονται και λογικά για να μην κινδυνεύει το σύστημα από τα αδιέξοδα που το ίδιο γεννάει. Μέσα στις συνθήκες της κρίσης η νεολαία γίνεται η καύσιμη ύλη και το πειραματόζωο για την εφαρμογή και τη δοκιμασία των πολιτικών του νεοφιλελευθερισμού. Από τη γενιά των 450 και 600 € ζητάνε τα πάντα, αλλά δεν της δίνουν τίποτα.\nΣτην εκπαίδευση προχωράει με γρήγορο ρυθμό η υλοποίηση των νόμων της προηγούμενης κυβέρνησης. Η αξιολόγηση επιχειρεί με το πρόσχημα της αξιοκρατίας να υποδουλώσει τα εκπαιδευτικά ιδρύματα στους νόμους της αγοράς. Η χρηματοδότηση διαρκώς μειώνεται. Η αναγνώριση των κολεγίων διαρκώς καραδοκεί. Η δεύτερη λέξη του συνθήματος «ψωμί, παιδεία, ελευθερία» δεν είχε ποτέ περισσότερο νόημα. Ο νέος νόμος πλαίσιο, που στόχο έχει τη λειτουργία των Πανεπιστημίων με ιδιωτικοοικονομικά κριτήρια, την αυταρχικοποίηση της λειτουργίας τους με πλήγμα στο φοιτητικό κίνημα και τις συνδικαλιστικές ελευθερίες και τέλος την πειθάρχηση των φοιτητών και την προετοιμασία τους για ένταξη στην παραγωγή υπό τις νέες εργασιακές συνθήκες ,ήδη εφαρμόζεται. Οι συνέπειες αυτής της εφαρμογής έχουν αρχίσει να φαίνονται και στη σχολή μας. Ήδη από πέρυσι με εκβιαστικό τρόπο μας ανάγκασαν να πληρώσουμε τα συγγράμματά μας , η εξεταστική περίοδος μειώθηκε σε 3 εβδομάδες, προστέθηκαν Σαββατοκύριακα στις εξεταστικές ως μέτρο τιμωρίας στους αγωνιστές φοιτητές και φοιτήτριες του Δεκέμβρη, κόπηκε ένα μεταπτυχιακό στο τμήμα της Αγγλικής Φιλολογίας. Ταυτόχρονα, ενώ ακυρώθηκαν μια σειρά από επιλεγόμενα μαθήματα στο θεατρικό, λόγω περικοπών στις δαπάνες μέσα στο καλοκαίρι η κυβέρνηση προσπάθησε να αναγνωρίσει τα ΚΕΣ. Στη σχολή μας μάλιστα είναι ακόμα μεγαλύτερο το πρόβλημα καθώς υπάρχει πλήθος τέτοιων κολλεγίων που παρέχουν αμφιβόλου ποιότητας τίτλους σπουδών αντίστοιχους με αυτούς που παρέχουν τα τμήματα της Φιλοσοφικής.\nΔεν είναι μόνο η επίθεση στη δημόσια εκπαίδευση, η έλλειψη ελεύθερου χρόνου και το συνεχές τρέξιμο, είναι και η ανασφάλεια για το παρόν και το μέλλον, για το αν και τι δουλειά θα βρει ο σημερινός φοιτητής/τρια και σπουδαστής/τρια, ειδικά στη Φιλοσοφική, είναι η περιστολή των δημοκρατικών δικαιωμάτων και ελευθεριών. Το σύστημα έχει βάλει στο στόχαστρο, την αγωνιζόμενη νεολαία. Η Αθήνα μοιάζει με κατεχόμενη πρωτεύουσα. Τόσο εμπεδώθηκε η δημοκρατία τους στη μεταπολίτευση. Στην Ελλάδα, ο Νοέμβρης επέβαλε τη μεταπολίτευση του 74. Μια περίοδο παρατεταμένης αστάθειας κατά την οποία οι καπιταλιστές υποχρεώθηκαν σε μεγάλες υποχωρήσεις, ενώ η εργάτες και η νεολαία κατέκτησαν δικαιώματα και ελευθερίες. Ελευθερίες και δικαιώματα που τώρα αμφισβητούνται. τοσο που σε κάθε γωνία χρειάζονται πάνοπλοι αστυνομικοί σε 24ωρη βάρδια να μας φυλάνε απ’ τον «αόρατο εχθρό». Το άσυλο των πανεπιστημίων αμφισβητείται. Πρέπει να «απονεκρώσουν» τις σχολές, να τελειώνουν με ότι θυμίζει διεκδίκηση, δικαιώματα, αγώνες. Με ότι μας επιτρέπει να παλεύουμε για «να αλλάξουν τα πράγματα».\nΤΟ ΠΟΛΥΤΕΧΝΕΙΟ ΑΝΤΛΕΙ ΤΗ ΔΥΝΑΜΗ ΤΟΥ ΑΠΟ ΤΟ ΜΕΛΛΟΝ\nΤον περασμένο Δεκέμβρη, το σύνθημα «εμπρός για της γενιάς μας τα Πολυτεχνεία», πήρε σάρκα και οστά. Ο Δεκέμβρης που τάραξε συθέμελα την ελληνική κοινωνία, αναποδογύρισε αντιλήψεις και κορόιδεψε συσχετισμούς δύναμης, ήταν η πρώτη εξέγερση στο περιβάλλον της κρίσης που έβγαλε στο προσκήνιο τα αδιέξοδα της νεολαίας και έστρεψε πάνω της τα βλέμματα όλης της Ευρώπης. Μας δίδαξε ότι τα πράγματα μπορούν να πάνε αλλιώς, ανοίγοντας ένα διάπλατο παράθυρο στο μέλλον. Από τις διεκδικήσεις του Δεκέμβρη καλούμε τους φοιτητές, τη νεολαία, τους εργαζόμενους, το λαό ολόκληρο να μην υποχωρήσουμε ούτε βήμα!\nΖητάμε μια συνολικά άλλη πολιτική για τη νεολαία, όχι μπαλώματα και μεσοβέζικες λύσεις, όχι άλλα ψέματα!\nΖητάμε μόνιμη, σταθερή δουλειά. Αξιοπρέπεια. Ανθρώπινες συνθήκες εργασίας. Καλύτερους μισθούς. Να καταργηθούν όλοι οι αντεργατικοί νόμοι που στοιβάζουν 2.000.000 συνανθρώπους μας στα ταμεία ανεργίας, είτε άνεργους, είτε ανασφάλιστους, είτε πρόσκαιρα εργαζόμενους, κατάργηση της ελαστικής μορφής εργασίας απαγόρευση των απολύσεων και εκατοντάδες χιλιάδες προσλήψεις !\nΓενναίες Αυξήσεις στους μισθούς και τις συντάξεις\nΖητάμε δημόσια κοινωνική ασφάλιση. Να μην πεθαίνουμε δουλεύοντας. Να καταργηθούν οι αντι-ασφαλιστικοί νόμοι-έκτρωμα της Πετραλιά και του Ρέππα, καμία αύξηση των ορίων ηλικίας.\nΖητάμε δημόσια και δωρεάν παιδεία για όλους. Να καταργηθούν όλοι οι αντι-εκπαιδευτικοί νόμοι που μετατρέπουν την παιδεία σε εμπόρευμα. Να αντισταθούμε στην υλοποίηση των νόμων της ΝΔ που εφαρμόζει σήμερα το ΠΑΣΟΚ. Να υπερασπιστούμε το άρθρο 16 του Συντάγματος.\nΖητάμε να επιστρέψει ο δημόσιος πλούτος που εκχωρήθηκε τα τελευταία χρόνια στο ιδιωτικό κεφάλαιο. Ζητάμε να μη μας κοροϊδεύουν πως «δεν υπάρχουν τα κονδύλια», όταν ξεπουλούν λιμάνια, υπηρεσίες, τα πάντα στους ιδιώτες. Όταν χαρίζουν 28 δισ. στις τράπεζες! Όταν δαπανούν υπέρογκα ποσά για αστυνομία και δακρυγόνα και όχι για κοινωνικές δαπάνες.\nΜε τους αγώνες μας, πρέπει να δείξουμε και σε αυτή την κυβέρνηση, όπως και στην προηγούμενη, ότι έχουμε δύναμη! Σε λίγες βδομάδες πλησιάζει η επέτειος της εξέγερσης του Δεκέμβρη. Σε αυτό το σκηνικό η αριστερά και το φοιτητικό κίνημα καλούνται να συντονίσουν και να οργανώσουν με τον καλύτερο τρόπο την οργή της νεολαίας τις μέρες του Δεκέμβρη. Και δεν υπάρχει καλύτερος τρόπος από το να εκφραστεί η οργή με μια τεράστια ενωτική διαδήλωση νεολαίας και εργαζομένων, όχι μόνο στην Αθήνα αλλά και σε κάθε πόλη, πέρα από τις διαδηλώσεις που θα γίνουν ούτως ή άλλως αυθόρμητα στις 6 Δεκέμβρη, στις 15 Δεκέμβρη στην Άμφισσα για τη δίκη του Κορκονέα κ.α. Μια τέτοια διαδήλωση προφανώς δεν μπορεί να είναι ούτε «αποστειρωμένη», ούτε να κρατάει ίσες αποστάσεις από τη βία των «καταπιεστών» με τη βία των «καταπιεσμένων». Γι’ αυτό το λόγο θα πρέπει να την οργανώσουμε σε εργάσιμη μέρα, έτσι ώστε να υπάρχει η δυνατότητα για απεργίες και καταλήψεις εκείνη τη μέρα,\nΓι αυτό το λόγο καλούμε κάθε φοιτητικό σύλλογο, 15μελες σχολείου, συνδικάτο, ομοσπονδία, σωματείο, φορέα, σύλλογο, κόμματα και οργανώσεις της αριστεράς, να οργανώσουμε μια μεγάλη ενωτική διαδήλωση , σε εργάσιμη μέρα, έχοντας εμπιστοσύνη στις δυνάμεις των εργαζομένων και της νεολαίας, και χωρίς να φοβόμαστε την υπεράσπιση μιας δίκαιης εξέγερσης.\nΖητάμε αυτά που μας ανήκουν!\n• Δημόσια και δωρεάν παιδεία για όλους και όλες\n• 5% του ΑΕΠ για την παιδεία\n• Κατάργηση των ΚΕΣ και ρύθμιση των επαγγελματικών δικαιωμάτων των ήδη αποφοίτων των ΚΕΣ\n• Καμιά περικοπή των δωρεάν συγγραμμάτων\n• Καμιά εφαρμογή – Κατάργηση του νέου Νόμου-Πλαίσιο\n• Καμιά εφαρμογή του Πρότυπου Εσωτερικού κανονισμού\n• Όχι στη βάση του 10-ελεύθερη πρόσβαση σε όλες τις βαθμίδες της εκπαίδευσης\n• Αύξηση των κοινωνικών δαπανών-λεφτά για μισθούς και συντάξεις\n• Κάτω τα χέρια απο το άσυλο\n• Κατάργηση των ΜΑΤ – αφοπλισμός της Αστυνομίας\n• Κατάργηση της βάσης του 10\n• Έξω οι εργολάβοι από τις σχολές, μονιμοποίηση και πρόσληψη από το δημόσιο των καθαριστριών που εργάζονται στα πανεπιστήμια\n• Συμμετοχή του συλλόγου μας στον τριήμερο εορτασμό του πολυτεχνείου 15, 16, 17 Νοέμβρη και συμμετοχή στην πορεία του Πολυτεχνείου την Τρίτη 17 Νοέμβρη. Κλειστή σχολή στις 16 και 17 Νοέμβρη.\n• Μια ενωτική και μαζική διαδήλωση σε εργάσιμη μέρα το Δεκέμβρη, με κατάληψη σχολής, σε συντονισμό με μαθητές, εργαζόμενους, φορείς, ομοσπονδίες, συνδικάτα.\n• Σε νέα γενική συνέλευση του συλλόγου στις 2/12/2009.\nΟΛΟΙ-ΕΣ ΣΤΗ ΓΕΝΙΚΗ ΣΥΝΕΛΕΥΣΗ ΤΟΥ ΣΥΛΛΟΓΟΥ ΤΕΤΑΡΤΗ 11/11 στις 12:00 AULA


Σοφία - Monopoli.gr\nΔυναμικό ντεμπούτο μιας νεαρής μαροκινής που τιμήθηκε στο περασμένο φεστιβάλ Καννών\nΗ 20χρονη Σοφία που μένει με τους γονείς την στην Καζαμπλάνκα είναι έτοιμη να γεννήσει. Υπάρχει όμως ένα σοβαρό πρόβλημα. Η Σοφία δεν είναι παντρεμένη και ο νόμος στο Μαρόκο απαγορεύει τη γέννα εκτός γάμου.\nΣαν να βλέπεις ένα ντοκιμαντέρ όχι μόνο για τη διαφορετική αντιμετώπιση των δύο φύλων αλλά και την ταξική ανισότητα στην «καλή» κοινωνία της, μοιάζει το φιλμ της νεαρής Μπενμπαρέκ που κέρδισε το βραβείο σεναρίου του τμήματος «Eνα Kάποιο Bλέμμα» του Φεστιβάλ των Καννών.\nΤο θέμα του είναι η αγωνιώδης προσπάθεια της Σοφίας και της ξαδέλφης της να βρουν τη λύση μέσα σε 24 ώρες προκειμένου η ηρωίδα να αποφύγει τη φυλακή. Μέσα από το σκληρό και ασυμβίβαστο βλέμμα της νεαρής κοπέλας παρακολουθούμε το πορτρέτο μιας ολόκληρης γενιάς που επιχειρεί να αλλάξει την κοινωνία και μαζί το μέλλον της.\nΌμως η συντηρητική και ανδροκρατούμενη μαροκινή πραγματικότητα δεν έχει την παραμικρή διάθεση για αλλαγή ή ανοχή σε οποιαδήποτε αντίδραση. Ειδικά όταν αυτή προέρχεται από τις γυναίκες. Ορμητικοί διάλογοι, αφήγηση σταθερή, αποφασιστικότητα να αναδειχτεί όλη η αδικία και το ξεπερασμένο προφίλ ενός απάνθρωπου παραδοσιακού συστήματος.\nΗ Μπανμπαρέκ βάζοντας την 20χρονη Σοφία σε ρόλο επίθεσης καταργεί κάθε έννοια άμυνας. Ξέρει ότι η ταινία της όσο κι αν φλερτάρει διαρκώς με το μελό, δεν θα έχει την κατάληξη που επιδιώκει αν ρίξει νερό στο κρασί της. Προτιμά λοιπόν, πολύ σωστά, να φτάσει τα πράγματα στα άκρα και την φαινομενική απλότητα να διαδεχτεί ένας χείμαρρος συναισθημάτων, σκέψεων και συμπεριφορών που θα συμπαρασύρει τα πάντα στο πέρασμα του. Μόνο έτσι η Γυναίκα θα κατακτήσει τη θέση της στο νέο κόσμο. Μόνο έτσι τα παιδιά που θα γεννηθούν δεν θα έχουν πλέον το στίγμα του ανεπιθύμητου. Ένα δυνατό δράμα λοιπόν με στοιχεία κοινωνικού θρίλερ είναι το σπουδαίο ντεμπούτο της μαροκινής Μπανμπαρέκ που θυμίζει ένα συνδυασμό από το σινεμά του Φαραντί και των αδελφών Νταρντέν.\nΧώρα: Κατάρ, Γαλλία


ΠΟΙΟΣ ΕΙΔΕ ΤΟΝ Β.ΠΟΥΤΙΝ ΚΑΙ ΔΕΝ ΤΟΝ ΦΟΒΗΘΗΚΕ!!!Ο Ρώσος πρόεδρος βρυχάται!!! - Volcano Times Magazine\nHome > ΚΟΣΜΟΣ > ΠΟΙΟΣ ΕΙΔΕ ΤΟΝ Β.ΠΟΥΤΙΝ ΚΑΙ ΔΕΝ ΤΟΝ ΦΟΒΗΘΗΚΕ!!!Ο Ρώσος πρόεδρος βρυχάται!!!\nΠΟΙΟΣ ΕΙΔΕ ΤΟΝ Β.ΠΟΥΤΙΝ ΚΑΙ ΔΕΝ ΤΟΝ ΦΟΒΗΘΗΚΕ!!!Ο Ρώσος πρόεδρος βρυχάται!!!\nΛάβρος για μία ακόμη φορά εμφανίστηκε ο Ρώσος πρόεδρος Βλαντιμίρ Πούτιν.\nΑυτή τη φορά τα πυρά του δεν είχαν στόχο τον Τούρκο Πρόεδρο Ρετζέπ Ταγίπ Ερντογάν, αλλά τον Μπαράκ Ομπάμα.\nΟ Ρώσος πρόεδρος δήλωσε σήμερα ότι η ασπίδα που αναπτύσσουν οι ΗΠΑ στην Ανατολική Ευρώπη προκαλούν νέα κούρσα εξοπλισμών καθώς δεν αποτελούν μέρος της Άμυνας αλλά κρύβουν την πυρηνική δυνατότητα των ΗΠΑ στην Ευρώπη. έκανε ειδική μνεία στην μονομερή ανάπτυξη των συστημάτων που έκαναν οι Αμερικανοί σε Ρουμανία λέγοντας ότι δεν λαμβάνει υπόψη τις ανησυχίες της Ρωσίας, ενώ απειλή συνιστά και το σύστημα της Πολωνίας.\nΟ Πούτιν έκανε ένα βήμα πιο πέρα λέγοντας ότι η Μόσχα αναζητά τρόπους για να αντιμετωπίσει την αμερικανική απειλή στην πόρτα της Ρωσίας.\nΑκόμα υποσχέθηκε την Παρασκευή να προσαρμόσει τον προϋπολογισμό των δαπανών κατά τρόπο ώστε να εξουδετερωθούν οι απειλές προς τη Ρωσία.\nΘα περιληφθεί επισήμως στο ΝΑΤΟϊκό αντιπυραυλικό σύστημα κατά τη Σύνοδο Κορυφής στην Βαρσοβία.


Office of RTCYPP – Page 2 – The Religious Track of the Cyprus Peace Process\n17 Ειδικό Προσκύνημα στο Τέμενος Χαλά Σουλτάν\nΜε αφορμή την εορτή "Mevlit Kandili" (ή Mawlid al-Nabi), πραγματοποιήθηκε στις 11 Νοεμβρίου 2019 ειδικό προσκύνημα στο Τέμενος Χαλά Σουλτάν της Λάρνακας. Την επίσκεψη, στην οποία συμμετείχαν 415 προσκυνητές, συντόνισε και επέβλεψε το Γραφείο για τον Διάλογο ανάμεσα στους Θρησκευτικούς Ηγέτες της Κύπρου υπό την αιγίδα της Πρεσβείας της Σουηδίας (RTCYPP).\nΟργανωτής ήταν το Εβκάφ. Πρόκειται για το ένα από τα τρία προσκυνήματα στο Τέμενος Χαλά Σουλτάν. Πραγματοποιείται ετησίως για Τούρκους υπήκοους που διαμένουν στο νησί και οι οποίοι δεν έχουν την ευχέρεια να επισκεφθούν και να προσευχηθούν στο πιο σημαντικό τέμενος της Κύπρου.\nΤα τρία ειδικά προσκυνήματα αποτελούν μέρος μιας άνευ προηγουμένου συμφωνίας που επετεύχθη το 2014 μεταξύ του Αρχιεπισκόπου κ. Χρυσοστόμου Β' και του Μουτφή δρ. Talip Atalay, στο πλαίσιο του Γραφείου για τον Διάλογο ανάμεσα στους Θρησκευτικούς Ηγέτες της Κύπρου υπό την αιγίδα της Πρεσβείας της Σουηδίας (RTCYPP). Την πρωτοβουλία στηρίζει το Υπουργείο Εξωτερικών της Κυπριακής Δημοκρατίας.\nΤη διέλευση των προσκυνητών διευκολύνουν τα Ηνωμένη Έθνη και η Αστυνομία Κύπρου σε συνεργασία με το Γραφείο Πολιτικών Υποθέσεων της ΟΥΝΦΙΚΥΠ.\nΑποχαιρετισμός προς την Αμερικανή Πρέσβειρα Doherty\nΑποχαιρετισμό προς την Πρέσβειρα των ΗΠΑ στην Κύπρο κα. Doherty απηύθυναν η Πρέσβειρα της Σουηδίας Anna Olsson Vrang και η εκτελεστική διευθύντρια του Γραφείου για τον Θρησκευτικό Διάλογο στο πλαίσιο της ειρηνευτικής διαδικασίας για το Κυπριακό (RTCYPP) Salpy Eskidijan Weiderud. Η κα. Doherty υπήρξε ένθερμος υποστηρικτής του έργου του Θρησκευτικού Διαλόγου στο πλαίσιο της ειρηνευτικής διαδικασίας για το Κυπριακό.\nΤο RTCYPP έυχεται στην κυρία Πρέσβειρα ότι καλυτερο στην μελλοντική της πορεία.\nΗ εκτελεστική διευθύντρια του Γραφείου για τον Θρησκευτικό Διάλογο στο πλαίσιο της ειρηνευτικής διαδικασίας για το Κυπριακό (RTCYPP), μαζί με την Πρέσβειρα της Σουηδίας αποχαιρέτησαν το Σουηδικό απόσπασμα της UNFICYP UNPOL με την συμπλήρωση από αυτούς θητείας ενός έτους.\nΗ Salpy Eskidjian εξέφρασε την εκτίμηση της εκ μέρους του RTCYPP, δηλώνοντας: "Εκ μέρους του Γραφείου για τον Θρησκευτικό Διάλογο στο πλαίσιο της ειρηνευτικής διαδικασίας για το Κυπριακό, θα ήθελα να σας ευχαριστήσω για την αφοσίωση σας καθώς και για το γεγονός ότι υπήρξατε πρότυπα για τους άλλους. Είμαστε ιδιαίτερα ευγνώμονες προς εσάς για τον πολύτιμο ρόλο που διαδραματίσατε στα τρία προσκυνήματα που πραγματοποιήθηκαν στο Τέμενος Χαλά Σουλτάν."\nΟι δυο αξιωματιικοί υπήρξαν οι πρώτοι Σουηδοί που υπηρέτησαν στην UNFICYP από το 1993. Πλέον συμπεριλαμβάνονται στους σχεδόν 28.000 βετεράνους που υπηρέτησαν στο νησί μεταξύ 1964 και 1993. Τους εν λόγω αξιωματικούς θα διαδεχθούν δυο νέπι αστυνομικοί από τη Σουηδία. Στο Σουηδικό παράρτημα του Γραφείου για τον Θρησκευτικό Διάλογο στο πλαίσιο της ειρηνευτικής διαδικασίας για το Κυπριακό, πέραν απο τη στήριξη που αυτό παρέχει στις προσπάθειες οικοδόμησης της ειρήνης, υπηρετεί ένα άτομο που είναι αποσπασμένο στο Τμήμα Πολιτικών Υποθέσεων της UNFICYP.\nRTCYPP News 25.10.19\nΣυζήτηση στρογγυλής τραπέζης για τις Γυναίκες και την Ελευθερία Θρησκείας ή Πίστης\nΗ ανθρώπινη αξία, η αξιοπρέπεια και η ισότητα είναι έμφυτες ιδιότητες που κανείς δεν μπορεί να αφαιρέσει!\nΠλούσια συζήτηση για τα δικαιώματα των γυναικών και για την ελευθερία θρησκείας ή πίστης φιλοξενεί το Γραφείο για τον Διάλογο ανάμεσα στους Θρησκευτικούς Ηγέτες της Κύπρου (RTCYPP) μαζί με το Γραφείο για τους Δημοκρατικούς Θεσμούς και τα Ανθρώπινα Δικαιώματα του Οργανισμού για την Ασφάλεια και τη Συνεργασία στην Ευρώπη (ODIHR OSCE).\nΣεμινάριο 2019 των RTCYPP/ODIHR-OSCE για την Ελευθερία Θρησκείας ή Πίστης\nΤην ημέρα των Ηνωμένων Εθνών 2019, το Γραφείο για τον Διάλογο ανάμεσα στους Θρησκευτικούς Ηγέτες της Κύπρου (RTCYPP) και το Γραφείο για τους Δημοκρατικούς Θεσμούς και τα Ανθρώπινα Δικαιώματα του Οργανισμού για την Ασφάλεια και τη Συνεργασία στην Ευρώπη (ODIHR- OSCE) καλοσώρισε αντιπροσώπους Θρησκευτικών Ηγετών και οκτώ θρησκευτικών κοινοτήτων της Κύπρου στη δεύτερη επιμορφωτική ημερίδα για την προώθηση της Ελευθερίας Θρησκείας ή Πίστης.\nΣτο σεμινάριο τονίστηκε το δικαίωμα όλων των αντρών και γυναικών στην ελεύθερη άσκηση της θρησκείας ή πίστης τους, βασικό συστατικό για την επίτευξη διαρκούς ειρήνης και ασφάλειας.\nΟ Μουφτής της Κύπρου Talip Atalay καταδικάζει έντονα τις τρομοκρατικές επιθέσεις κατά Χριστιανών στη Σρι Λάνκα την Κυριακή του Πάσχα\nΘέμα: Μήνυμα καταδίκης των τρομοκρατικών επιθέσεων κατά εκκλησιών και ξενοδοχείων στη Σρι Λάνκα\nΕκ μέρους μου αλλά και εκ μέρους της κοινότητας που εκπροσωπώ, καταδικάζω απερίφραστα τις τρομοκρατικές ενέργειες που διαπράχθηκαν στη Σρι Λάνκα, την Κυριακή του Πάσχα, κατά Χριστιανών πιστών ενώ αυτοί βρίσκονταν σε εκκλησίες και ξενοδοχεία, ενέργειες που σκόρπησαν το θάνατο σε περισσότερο από 200 ανθρώπους τραυματίζοντας εκατοντάδες άλλους. Οι επιθέσεις αυτές μας λυπούν αφάνταστα.\nΑνεξαρτήτως θρησκεύματος, γλώσσας, εθνικότητας ή καταγωγής, αυτοί που διαπράττουν ανάλογες θηριωδίες δεν είναι τίποτα άλλο παρά δολοφόνοι ολόκληρης της ανθρωπότητας. Είναι ξεκάθαρο ότι, παρά τις όποιες επιφανειακές διαφορές, οι τρομοκρατικές επιθέσεις αλλά και οι ίδιοι οι τρομοκράτες - όπως συνέβη τον περασμένο μήνα στη Νέα Ζηλανδία και τώρα τελευταία στη Σρι Λάνκα - αποσκοπούν στο να καταστρέψουν την εμπιστοσύνη και την ελπίδα, οι οποίες αποτελούν βασικές ανθρώπινες ανάγκες. Είναι γι'αυτό το λόγο ακριβώς που από το πουθενά πραγματοποιούνται τέτοιες ενέργειες, βάζοντας σε κίνδυνο τις ζωές των ανθρώπων στους χώρους λατρείας, εκεί όπου υπό κανονικές συνθήκες θα έπρεπε κανείς να νιώθει τη μέγιστη ασφάλεια. Η βία αυτή αποσκοπεί στην επικράτηση του φόβου, του μίσους και της απελπισίας.\nΎψιστης σημασίας για το μέλλον της ανθρωπότητας, αποτελεί η εξάλειψη των πόρων που διαθέτουν οι τρομοκράτες. Παρόλες τις διαφορές ανάμεσα στους εκάστοτε τρομοκράτες - τα πιστεύω τους, η καταγωγή τους κτλ - οι δολοφόνοι αυτοί είναι ουσιαστικά όμοιοι. Γι'αυτό και θα πρέπει οι αρμόδιοι σε όλες τις χώρες να τηρήσουν την ίδια στάση απέναντι στις πράξεις βίας και τη ρητορική μίσους, ανεξαρτήτως των αποδεκτών του μηνύματος αυτού.\nΣτο όνομα της ανθρωπότητας είναι επειγόντως ανάγκη, και ειδικά μετά τη σφαγή που διαπράχθηκε στη Νέα Ζηλανδία, να επιδείξουμε αλληλεγγύη, με σκοπό όσο το δυνατό να επουλώσουμε τις πληγές. Θα πρέπει να υιοθετήσουμε ανά το παγκόσμιο μια κοινή αντίδραση απέναντι στην τρομοκρατία, μια αντίδραση ωστόσο που δεν θα αναλώνεται στην λεκτική καταδίκη ανάλογων πράξεων. Αν δεν υψώσουμε ανάστημα εναντίον της τρομοκρατίας, αν δεν την πολεμήσουμε, θα έχουμε μερίδιο ευθύνης για τις όποιες σφαγές και συμφορές. Αν επιλέξουμε τη σιωπή θα είμαστε συνυπεύθυνοι σε αυτές τις αμαρτίες και θα λογοδοτήσουμε στον Θεό.\nΓια ακόμα μια φορά καταδικάζω την αισχρή αυτή τρομοκρατική ενέργεια στη Σρι Λάνκα η οποία σκόρπισε το θάνατο σε εκατοντάδες ανθρώπους. Εκ μέρους μου αλλά και της κοινότητας που εκπροσωπώ, εκφράζω βαθύτατα συλληπητήρια προς τους συγγενείς των αδικοχαμένων αλλά και σε όλο τον πληθυσμό της Σρι Λάνκα, και εύχομαι γρήγορη ανάρρωση στους τραυματιές.\nΔρ Talip Atalay


Γιατί δεν πρέπει να χάσετε τη συναυλία του Yo-Yo Ma στο Ηρώδειο | Cat Is Art\nΓιατί δεν πρέπει να ...\n12 Απριλίου 2019 Art collection Αποστολή σε φίλο Εκτύπωση\nΗ Αθήνα αποτελεί έναν από τους 36 σταθμούς στην παγκόσμια περιοδεία του κορυφαίου τσελίστα Yo-Yo Ma (Γιο-Γιο Μα) με το Bach Project. Ο κορυφαίος καλλιτέχνης θα ερμηνεύσει τις 6 σουίτες του Μπαχ για τσέλο, χωρίς συνοδεία, στο Ωδείο Ηρώδου Αττικού για μία μόνο βραδιά στις 30 Ιουνίου 2019. Γιατί όμως η συναυλία του Yo-Yo Ma αποτελεί ένα από τα σημαντικότερα μουσικά γεγονότα του καλοκαιριού; Διαβάστε εδώ όσα πρέπει να ξέρετε για τον Yo-Yo Ma, το καλλιτεχνικό και το ακτιβιστικό του έργο, εν όψει της πρώτης εμφάνισής του στη χώρα μας.\n• Ο Aμερικανός, κινεζικής καταγωγής τσελίστας Yo-YoMa, υπήρξε παιδί-θαύμα που ξεκίνησε να παίζει τσέλο στην ηλικία των 4 ετών, ενώ έκανε την πρώτη του συναυλία μπροστά σε κοινό στην ηλικία των 5. Στα 7 του χρόνια έπαιξε τσέλο μπροστά στον Ντουάιτ Αϊζενχάουερ και τον Τζον Φ. Κέννεντυ και στα 8 του έκανε την πρώτη του τηλεοπτική εμφάνιση, σε συναυλία με μαέστρο τον Λέοναρντ Μπερνστάιν.\n• Το 1998 εγκαινίασε το Silk Road Project, προκειμένου να προωθήσει τη συνεργασία, την καλλιτεχνική ανταλλαγή και τη ροή των ιδεών ανάμεσα σε καλλιτέχνες και οργανισμούς από όλο τον κόσμο. Έτσι δημιουργήθηκετο Silk Road Ensemble, μία μουσική κολεκτίβα με 59 μουσικούς από όλο τον κόσμο, με σταθερή παρουσία στη δισκογραφία από το 2001 μέχρι σήμερα.\n• Το 2009, ο Μπαράκ Ομπάμα διόρισε τον Yo-Yo Ma στην Προεδρική Επιτροπή των Τεχνών και Ανθρωπιστικών Επιστημών και το 2011 του απένειμε το Προεδρικό Μετάλλιο της Ελευθερίας. Έχει τιμηθεί με πολυάριθμα βραβεία, όπως με Εθνικό Μετάλλιο των Τεχνών στις ΗΠΑ (2001), βραβείο Polar (2012) κ.α.\n• Έχει συμμετάσχει στο soundrack πολλών γνωστών ταινιών, όπωςΤίγρης και δράκος, Master and Commander: Στα Πέρατα του Κόσμου, Επτά χρόνια στο Θιβέτ, Αναμνήσεις μιας γκέισας, Κάποτε στην Αμερική, The Mission, Οι αδιάφθοροι κ.α.\n• Το 2010, ο Carlos Santana τον κάλεσε να συνεργαστούν για το άλμπουμ του «Guitar Heaven : The Greatest Guitar Classics of All Time». Οι δυο τους ερμήνευσαν μαζί με την τραγουδίστρια India Arie το τραγούδι των Beatles While My Guitar Gently Weeps.Το κοινό απολαμβάνει συχνά τον Yo-Yo Ma στη σύγχρονη μουσική σκηνή, καθώς έχει επίσης συνεργαστεί με τον Pixinguinha, τον Phillip Glass, τον Bobby McFerrin κ.α.\n• Είναι ιδρυτικό μέλος της Κινεζικο-αμερικανικής Επιτροπής των 100, που ασχολείται ενεργά με ζητήματα Aμερικανών πολιτών κινεζικής καταγωγής.\n• Το Bach Project ξεκίνησε τον Αύγουστο του 2018 και περιλαμβάνει 36 εμφανίσεις σε όλο τον κόσμο, σε εμβληματικούς χώρους όπως τον Ναό του Αγίου Νικολάου στη Λιψία, τον Καθεδρικό Ναό της Ουάσιγκτον, το Red Rocks Amphi theater στο Κολοράντο κ.α. Οι συναυλίες συνδυάζονται πάντα με μία Ημέρα Δράσεων με τον Yo-Yo Ma, όπου μέσω συζητήσεων, καλλιτεχνικών συναντήσεων και άλλων δρώμενων κοινωνικού χαρακτήρα, οι συμμετέχοντες εξερευνούν τον μοναδικό τρόπο με τον οποίο η τέχνη όχι μόνο ενώνει τους ανθρώπους, αλλά αναδεικνύει και τις ιδιαίτερες αρετές τους. Τον τρόπο με τον οποίο η τέχνη μπορεί να συμβάλει σε ένα καλύτερο μέλλον για όλους. Οι δράσεις της Αθήνας θα πραγματοποιηθούν στις 29 Ιουνίου και θα ανακοινωθούν σύντομα αναλυτικές πληροφορίες.\n• Ο Yo-Yo Ma δεν κρύβει την ιδιαίτερη αδυναμία του στον Μπαχ, το έργο του οποίου θεωρεί ότι καθόρισε τη ζωή του: «Οι 6 Σουίτες για τσέλο του Μπαχ είναι σταθεροί μουσικοί συνοδοιπόροι μου. Εδώ και εξήντα χρόνια μου δίνουν έμπνευση, ανακούφιση και χαρά, σε περιόδους άγχους, γιορτής ή απώλειας. Πόση δύναμη έχει αυτή μουσική που ακόμα και σήμερα, 300 χρόνια μετά τη σύνθεσή της, εξακολουθεί να προσφέρει παρηγοριά σε δύσκολους καιρούς;».\nΔείτε την εμφάνισή του στο NPR Tiny Desk εδώ:\nΕιρήνη ΑϊβαλιώτουΓιατί δεν πρέπει να χάσετε τη συναυλία του Yo-Yo Ma στο Ηρώδειο 04.12.2019\nΚαταγγέλλω τον Σταμάτη Κραουνάκη επειδή μου είπε «ένα ψέμα καινούργιο»…


Employment Trends of Foreign Labour in Cyprus by Cypriot Enterprises 2000-2003 (July 2004)-Greek Only\nΑρχική > Έρευνες και Μελέτες > Μελέτες > Εξειδικευμένες Μελέτες για το Ανθρώπινο Δυναμικό > Ξένο Εργατικό Δυναμικό > Διαχρονικές Τάσεις Απασχόλησης > Διαχρονικές Τάσεις Απασχόλησης Ξένου Εργατικού Δυναμικού από τις Επιχειρήσεις της Κύπρου 2000-2003 (July 2004)\nΔιαχρονικές Τάσεις Απασχόλησης Ξένου Εργατικού Δυναμικού από τις Επιχειρήσεις της Κύπρου 2000-2003 (July 2004)\nΗ μελέτη αυτή είναι άμεσα συνδεδεμένη και αποτελεί συμπλήρωμα της μελέτης “Προβλέψεις Απασχόλησης Ξένου Εργατικού Δυναμικού στην Κύπρο 2004-2007” η οποία εκπονήθηκε πρόσφατα από την ΑνΑΔ. Βασική επιδίωξη της μελέτης είναι η ανάλυση και εξέταση των διαχρονικών τάσεων απασχόλησης ξένου εργατικού δυναμικού από τις επιχειρήσεις της Κύπρου την περίοδο 2000-2003.\nΟι επιχειρήσεις που απασχολούν ξένους εργαζόμενους στην Κύπρο συγκροτούν ένα αρκετά σημαντικό ποσοστό του συνολικού αριθμού των επιχειρήσεων του τόπου. Η σημασία των επιχειρήσεων αυτών αυξάνεται ολοένα και περισσότερο όχι μόνο λόγω του μεγάλου και ραγδαία αυξανόμενου αριθμού τους αλλά και της συγκέντρωσης τους σε σημαντικούς για την κυπριακή οικονομία τομείς οικονομικής δραστηριότητας. Ιδιαίτερα σημαντικό είναι επίσης το ποσοστό που αποτελούν οι επιχειρήσεις με ξένους εργαζόμενους σε όλα τα μεγέθη επιχειρήσεων και σε όλες τις επαρχίες.\nΠροσδοκάται ότι η μελέτη αυτή θα συμβάλει στη διαμόρφωση μιας ολοκληρωμένης, πρόσφατης και έγκυρης εικόνας αναφορικά με την απασχόληση του ξένου εργατικού δυναμικού από τις επιχειρήσεις της Κύπρου. Οι διαπιστώσεις, τα συμπεράσματα και τα πορίσματα που απορρέουν από τη μελέτη αναμένεται ότι θα αξιοποιηθούν στη λήψη των κατάλληλων αποφάσεων πολιτικής από τους αρμοδίους.\nΔιαχρονικές Τάσεις Απασχόλησης Ξένου Εργατικού Δυναμικού από τις Επιχειρήσεις της Κύπρου 2000-2003 1.42 MB\nΣύνοψη Μελέτης 523 KB\nΔιαχρονικές Τάσεις Απασχόλησης Ξένου Εργατικού Δυναμικού από τις Επιχειρήσεις της Κύπρου 2000-2003 1.42 MB 9000\nΣύνοψη Μελέτης 523 KB 9000


Freemans Restaurant, Νέα Υόρκη - Κριτικές εστιατορίων - TripAdvisor\nFreemans Restaurant: Εστιατόρια στην περιοχή\nΕστιατόρια σε Αμερικανική για: Gramercy Park\nΔραστηριότητες κοντά σε: Freemans Restaurant\nFreemans Restaurant, Νέα Υόρκη\nΝο 254 από 9.396 Εστιατόρια - Νέα Υόρκη}\n191 Chrystie St, Νέα Υόρκη, NY 10002-1261\nΤο περιβάλλον ήταν εξαιρετκό με ιδιαίτερη διακόσμηση! Η εξυπηρέτηση, πολύ καλή, άμεση και φιλική! Τα πιάτα ήταν πολύ γευστικά και αρκετά διαφορετικά!Το μαγαζί ήταν γεμάτο με πολλές παρέες και έδινε μια ωραία ατμόσφαιρα!! Το προτείνω ανεπιφύλακτα!\nΕυχαριστούμε, Aggeliki T\nΤοποθετήστε κρυμμένα, ωραίο φαγητό\nΜια όμορφη έκπληξη και ένα καλό brunch!\nΤο συνιστώ για μεσημεριανό γεύμα\nΤο γοητευτικό ανακαλύψουμε ότι πέσαμε πάνω του.\nΕξαιρετικό ιδιωτικό δείπνο\nBrunch από τη βροχή.\nΛάβετε γρήγορα απαντήσεις από το προσωπικό του Freemans Restaurant και από προηγούμενους επισκέπτες.\nΡομαντικό, Τοπική κουζίνα, Μεγάλες παρέες, Ειδικές περιστάσεις, Ατμόσφαιρα Μπαρ\nΔιεύθυνση: 191 Chrystie St, Νέα Υόρκη, NY 10002-1261\nΑριθμός τηλεφώνου: +1 212-420-0012


Έκθεση Τεχνολογίας | Καλώς ήρθατε στο Δέσκειο Γυμνάσιο Πάργας\n← Πες το με ποίηση : ΚΑΛΟ ΜΗΝΑ.\nΑποφθέγματα των κυνικών φιλοσόφων →\nΤα παιδιά επιμελήθηκαν σε ατομικό ή συλλογικό επίπεδο τα έργα τους όπως κινητά τηλέφωνα, πλυντήρια, Η/Υ, φωτιστικά, ρούχα, θερμοκήπια και χρηστικά αντικείμενα της καθημερινότητας. Το κάθε έργο συνοδεύεται και από την αντίστοιχη γραπτή εργασία που ολοκληρώθηκε τμηματικά στη διάρκεια του έτους.\nΟ συντονισμός επιτεύχθηκε από τον υπεύθυνο καθηγητή Τεχνολογίας Σκάρπο Θεόφιλο. Χαιρετίζουμε και συγχαίρουμε την προσπάθειά τους! Τους ευχόμαστε καλή πρόοδο με επινοητικό νου και εφευρετική ανησυχία.\nΔημοσιεύθηκε στην ΔΡΑΣΤΗΡΙΟΤΗΤΕΣ, ΕΚΠΑΙΔΕΥΣΗ, ΕΝΗΜΕΡΩΣΗ ΓΟΝΕΩΝ, ΠΑΡΓΑ, ΣΧΟΛΕΙΟ, ΦΥΣΙΚΕΣ ΕΠΙΣΤΗΜΕΣ. Αποθηκεύστε τον μόνιμο σύνδεσμο.


Τότεναμ-Μάντσεστερ Γιουνάιτεντ: Δοκιμασία και για τους δύο - stoiximaview.gr\nΤότεναμ-Μάντσεστερ Γιουνάιτεντ: Δοκιμασία και για τους δύο\nΤότεναμ-Μάντσεστερ Γιουνάιτεντ: Τις δύο ομάδες τις χωρίζουν δέκα ολόκληροι βαθμοί, όμως δεν διαφέρουν σε μεγάλο βαθμό αγωνιστικά. Αυτό θα μας το αποδείξουν σίγουρα οι “κόκκινοι διάβολοι”\nPremier League, Τότεναμ-Μάντσεστερ Γιουνάιτεντ (18:30): Πολύ σπουδαίο παιχνίδι ανάμεσα σε δύο ομάδες, που παίζουν όμορφη μπάλα. Το ποια θα επικρατήσει είναι δύσκολο να το πούμε, αφού αμφότερες είναι σε πολύ καλή κατάσταση.\nΗ Τότεναμ βρίσκεται μέσα σε όλους τους στόχους της και μοιάζει ικανή να κάνει παντού ζημιές. Δεν έχει ελπίδες να κατακτήσει τον τίτλο της Premier League, όμως κάλλιστα μπορεί να κατακτήσει το Λιγκ Καπ και το Κύπελλο της χώρας. Ο Ποκετίνο είναι στην ευχάριστη θέση να μην έχει σοβαρούς τραυματισμούς ν’ αντιμετωπίσει, εκτός από αυτούς των Ντεμπελέ και Βερτόγκεν. Κόντρα στην Γιουνάιτεντ θέλει τη νίκη, για να την βγάλει μια και καλή εκτός Champions League.\nΟι “κόκκινοι διάβολοι” με τον Σόλσκιερ στον πάγκο τους, μετρούν μόνο νίκες σε πρωτάθλημα και Κύπελλο. Μάλλον ο Ζοζέ Μουρίνιο κάτι έκανε λάθος και δεν έπαιρνε το 100% από τους ποδοσφαιριστές του. Ο Νορβηγός όμως που υπήρξε “υπηρέτης” στο κλαμπ, ξέρει πως να μιλήσει στον εγωισμό των παικτών του και να πάρει από αυτούς το καλύτερο δυνατό. Βέβαια τώρα θα δώσει κι αυτός τις πιο σοβαρές εξετάσεις του σαν κόουτς.\nPremier League, Τότεναμ-Μάντσεστερ Γιουνάιτεντ (18:30): Μιλάμε για το σπουδαιότερο ματς της 22ης αγωνιστικής στην Premier League. Οι δύο αντίπαλοι θα είναι ευχαριστημένοι μόνο με τη νίκη κι εμείς από την πλευρά μας θα ποντάρουμε στο Over 2,5 goals, που δίνει 1,65 στη Novibet. Σαν δεύτερο σημείο θα στοιχηματίσουμε υπέρ της ισοπαλίας, που προσφέρεται 3,70.\nΜπράιτον-Μάντσεστερ Σίτι: Έφτασαν στην πηγή, ας πιουν και νερό!\nΛίβερπουλ-Γουλβς: Όσο ζει κανείς, ελπίζει\nΜάντσεστερ Σίτι-Λέστερ: Οι “πολίτες” φάτσα με το repeat


Συστάθηκε η Νεολαία ΣΥ.ΡΙΖ.Α. Κεφαλονιάς – Ιθάκης | Far-West\nΣυστάθηκε η Νεολαία ΣΥ.ΡΙΖ.Α. Κεφαλονιάς – Ιθάκης\nΤην Δευτέρα 13 Ιανουαρίου 2020 συστάθηκε η οργάνωση μελών (Ο.Μ.) Νεολαίας ΣΥ.ΡΙΖ.Α. Κεφαλονιάς – Ιθάκης απαντώντας στην ανάγκη για κοινή δράση των νέων απέναντι στην επέλαση του νεοφιλελευθερισμού, την καπιταλιστική βαρβαρότητα και τον περιορισμό των ατομικών και κοινωνικών δικαιωμάτων.\nΗ νεολαία ΣΥΡΙΖΑ δομείται και λειτουργεί με βάση τις αξίες της συλλογικότητας, της αλληλεγγύης και της συντροφικότητας.\nΑξίες που επιδιώκουμε να καταστούν ηγεμονικές σε όλη τη νέα γενιά, καθώς χτίζουμε μέρα με τη μέρα – μέσα από τη συλλογική δράση και τον αγώνα σε όλα τα επίπεδα – τον νέο κόσμο, στον οποίο εμείς, η γενιά μας και οι επόμενες γενιές θα κληθούν να ζήσουν και να δημιουργήσουν.\nΣυνάντηση του Βουλευτή Διονύση Ακτύπη , με τους φορείς της Τοπικής Κοινότητας Καλαμακίου\tΑυγερινοπούλου: «Υπεγράφη – επιτέλους- η σύμβαση για τα Λουτρά Καϊάφα»


TO METOXIO THΣ MONHΣ TΩN IEPEΩN Ή AΓIAΣ MONHΣ – Ιερά Βασιλική και Σταυροπηγιακή Μονή της Παναγίας του Κύκκου\nTO METOXIO THΣ MONHΣ TΩN IEPEΩN Ή AΓIAΣ MONHΣ\nH Mονή των Iερέων ή Aγία Mονή, όπως είναι ευρύτατα γνωστή, βρίσκεται στην επαρχία Πάφου μεταξύ του χωριού Στατός και του μοναστηρίου της Xρυσορρογιάτισσας, από το οποίο απέχει ένα περίπου χιλιόμετρο. Eίναι κτισμένη σε μια όμορφη και απομακρυσμένη από το βουητό της θορυβώδους καθημερινής κοσμικής ζωής τοποθεσία. Μέσα στο περιτριγυρισμένο από πυκνή βλάστηση και καταπράσινο περιβάλλον οι μοναχοί βρίσκουν την επιζητούμενη ησυχία, απαραίτητη προϋπόθεση για περισυλλογή και προσευχή. H Aγία Mονή θεωρείται ένα από τα αρχαιότερα μοναστήρια της Κύπρου με πλούσια ιστορία στο ενεργητικό του και σημαντική συμβολή στον τομέα της διάδοσης της χριστιανικής παράδοσης και των ελληνικών γραμμάτων, κυρίως κατά τη βυζαντινή περίοδο, ιδιαίτερα δε μεταξύ του 10ου και 12ου αιώνα.\nΣε μια προσπάθεια αναζωογόνησης και αναβίωσης της παλιάς της αίγλης, αναπαλαιώθηκε πρόσφατα και στελεχώθηκε με μοναχούς από την Iερά Mονή Kύκκου, στην οποία ανήκει.\nΥπάρχουν πολλές εκδοχές ως προς την ονομασία του Mετοχίου. H επικρατέστερη διασώζει ότι κατά το παρελθόν εκεί διέμεναν πολλοί ιερείς. Έτσι προέκυψε το όνομα Mονή των Iερέων. Κλήθηκε και Aγία Mονή, επειδή οι πιστοί που κατέφευγαν στο ιερό αυτό μέρος εύρισκαν την πολυπόθητη πνευματική ανάταση και έφευγαν ενισχυμένοι από τους παρηγορητικούς λόγους και τα μηνύματα ελπίδας.\nH Mονή των Iερέων αποτελείται από κτήρια διαφόρων εποχών, που διαμορφώθηκαν ανάλογα με τις κατά καιρούς ανάγκες και δυνατότητες των ενοίκων της. Στη δυτική πλευρά ορθώνεται διώροφος οικοδομή με τα κελλιά των μοναχών. Σύμφωνα με την εντοιχισμένη στην αριστερή βάση του ημικυκλικού θόλου της κύριας εισόδου επιγραφή, η κατασκευή αυτή\n«ANOIKΩΔOMHΘI ΔIA ΣYNΔPOMHΣ MEΛETIOY IEPOMOΝΑΧΟΥ HΓOYMENOY KYKKOY KAI MONHΣ 1698».\nKατά την τελευταία ανακαίνιση (1984-1995) μερικά από τα κελιά μετατράπηκαν σε γραφείο, κουζίνα και τράπεζα.\nΠρος τα βόρεια ενώνεται με διώροφο κτίσμα, το ισόγειο του οποίου χρησιμοποιείται ως συνοδικό και το ανώγειο ως κελλί. Στην προέκτασή τους βρίσκεται το αφιερωμένο στον άγιο Αθανάσιο τον Αθωνίτη παρεκκλήσι του 14ου αι., καλυπτόμενο με σταυροθόλιο. Εικάζεται ότι παλαιότερα χρησίμευε ως τράπεζα του μοναστηρίου. Eπισκευάσθηκε και συντηρήθηκε το 1964 από το Tμήμα Aρχαιοτήτων. Tότε, μέσα σ’ αυτό, ανακαλύφθηκε αργυρό νόμισμα του 15ου αιώνα.\nΣτη νότια πλευρά του Μετοχίου εκτείνεται σειρά ισόγειων οικοδομημάτων. H επιγραφή του εξωτερικού τους τοίχου δηλώνει ότι είχαν ανεγερθεί το 1820 από τον εθνομάρτυρα ηγούμενο Kύκκου (1819-1821) Iωσήφ:\n«EΠI IΩΣHΦ AΩK EN MHNI IOYΛIOY KB’ KAΘHΓOYMENOΣ KYKKOY KAI MONHΣ».\nTρία από τα παραπάνω κτίσματα χρησίμευαν ως μαγειρείο, μαγκιπείο και τράπεζα, ενώ τα υπόλοιπα ως αποθήκες. Σήμερα έχουν μετατραπεί σε κελλιά. Πίσω τους, το υπερυψωμένο επίπεδο θεωρήθηκε ως η καταλληλότερη τοποθεσία για την ανέγερση του ηγουμενείου με τα απαραίτητα διαμερίσματά του.\nH εκκλησία του Μετοχίου, αφιερωμένη στον Άγιο Nικόλαο, δεσπόζει της ανατολικής πλευράς του κτηριακού συγκροτήματος. Eίναι δίκλιτη καμαροσκέπαστη, με τα δύο κλίτη να χωρίζονται από υποβασταζόμενα από τρεις λίθινες κολώνες τόξα. Tο ημικυκλικό σύνθρονο και ο κοσμήτης με φύλλα άκανθας της αψίδας, όπως και ο κοσμήτης από άκανθα του δυτικού τοίχου είναι κάποια από τα διασωζόμενα μέρη της εκκλησίας με βυζαντινά γνωρίσματα. Το ίδιο και οι ευρισκόμενοι στον δυτικό τοίχο των μοναστηριακών οικοδομημάτων διακοσμημένοι με φυτικό βλαστό επιπεδόγλυφης τεχνικής πεσσίσκοι παλαιοχριστιανικού τέμπλου, γεγονός που οδηγεί στην υπόθεση εργασίας ότι η ανέγερση της εκκλησίας δύναται να αναζητηθεί στα χρονικά πλαίσια της βυζαντινής περιόδου. Tης ίδιας, ίσως, εποχής ήταν και η φυλασσόμενη παλαιότερα εντός του ναού μαρμάρινη κολυμβήθρα.\nΣτον ίδιο χώρο με τον σημερινό ναό υπήρχε βυζαντινός, αναγόμενος πιθανώς στον 12ο αι. Διάφορα αρχιτεκτονικά στοιχεία του υπάρχοντος ναού αφήνουν να διαφανεί ότι έφερε νάρθηκα με δύο αψίδες και ότι είχε κτισθεί πάνω στα ερείπια παλαιοχριστιανικής βασιλικής, την αψίδα της οποίας ενσωμάτωσε. Mε το πέρασμα του χρόνου και την επελθούσα καταστροφή ο βυζαντινός ναός αντικαταστάθηκε από φραγκοβυζαντινό. Tον τελευταίο διαμόρφωσε το 1638 σε τρίκλιτο καμαροσκέπαστο ο τότε ηγούμενος Kύκκου Νικηφόρος, μετέπειτα Aρχιεπίσκοπος Kύπρου (1641-1674). Διαφωτιστικές είναι οι διασωθείσες στην αριστερή και δεξιά βάση του ημικυκλίου της κύριας εισόδου του ναού εξής δύο επιγραφές:\n«ENKΩΔOMHΘI I AΓIA MΩNH TΩN IEPEΩN: IC AXΛH» και «NIKYΦOP. IEPOMONAXOΣ IΓOYMENOΣ KYKKOY KAI MΩNHΣ».\nYπόλειμμα, εξάλλου, τοιχογραφίας του ναού μαρτυρεί και παραπέμπει σε παλαιότερη αγιογράφησή του.\nΈνα περίπου αιώνα μετά την ανοικοδόμηση του ναού, το 1735, επισκέφθηκε τη Mονή των Iερέων ο Pώσος μοναχός Bασίλειος Mπάρσκυ (1701-1747). Για τον ναό σημείωσε τα ακόλουθα: «H ανατολική πλευρά [του μοναστηρίου] καταλαμβάνεται από μια ωραία μεγάλη εκκλησία, στερεά κτισμένη, με μεγάλες και σκληρές πέτρες, αψιδωτή εσωτερικά. Aπ’ έξω είναι καλυμμένη με ξύλινη στέγη και κεραμίδια, όπως στα μοναστήρια που περιέγραψα προηγουμένως. Έχει ένα απλό εικονοστάσιο και φθηνά κηροπήγια και κανδήλια, λόγω της φτώχειας της, αλλά το δάπεδο είναι καλά στρωμένο με μεγάλες λίθινες πλάκες. Tο όλο βάρος του κτηρίου βαστάζεται από έξι κολώνες. Έχει πέντε εισόδους, τρεις από τα δυτικά, μία από τα βόρεια και μία από τα νότια».\nΜε το πέρασμα του χρόνου το νότιο κλίτος του ναού υπέστη σοβαρές και ανεπανόρθωτες βλάβες. Έτσι, το 1882, όταν ο οικονόμος της Μονής Κύκκου και μετέπειτα μητροπολίτης Πάφου (1890-1899) Επιφάνιος ανέλαβε να προχωρήσει στα επιβαλλόμενα διορθωτικά έργα, υποχρεώθηκε να μετατρέψει τον ναό από τρίκλιτο σε δίκλιτο. Το 1885, στην πορεία των ανακαινίσεων, εντοπίστηκαν δύο επιγραφές του 4ου π.X. αι., γραμμένες στο συλλαβικό αλφάβητο, που κατόπιν εντοιχίσθηκαν στην εξωτερική όψη του δυτικού τοίχου του ναού, αριστερά και δεξιά της κυρίας εισόδου, όπου βρίσκονται μέχρι σήμερα. Στο περιεχόμενο των επιγραφών αναφέρεται ότι στον ίδιο εκείνο χώρο ο βασιλιάς της Πάφου Nικοκλής (374/373-361 π. Χ.) είχε κτίσει ναό, αφιερωμένο στη θεά Ήρα.\nΣύμφωνα με την παράδοση, η Mονή των Iερέων κτίστηκε τον 4ο αιώνα από τον Άγιο Eυτύχιο και τον Άγιο Nικόλαο, μετέπειτα Eπίσκοπο Mύρων της Λυκίας. H προφορική διήγηση από παλαιά διέσωσε ότι ο μεν Ευτύχιος προμήθευε τις πέτρες από τον ευρισκόμενο στην ίδια τοποθεσία ειδωλολατρικό ναό αρχαίας ελληνικής θεάς, ο δε Nικόλαος, λαϊκός τότε, τις λάξευε. Aκολούθως, και οι δύο μαζί έκτιζαν. Στο τέλος όμως στο μοναστήρι εγκαταστάθηκε, έζησε και υπηρέτησε μέχρι τον θάνατό του μόνον ο Eυτύχιος, ενώ ο Nικόλαος αναχώρησε για τη Λυκία.\nΗ παραπάνω παράδοση καταγράφηκε από τον λόγιο διδάσκαλο και διευθυντή της Eλληνικής Σχολής Λευκωσίας Eφραίμ τον Αθηναίο, μετέπειτα Πατριάρχη Iεροσολύμων (1766-1770), στο βιβλίο του για την ιστορία της Iεράς Μονής Kύκκου, που εκδόθηκε στη Βενετία το 1751. O Eφραίμ, παρακινούμενος από όσα σχετικά άκουγε, αποφάσισε να επισκεφθεί την Aγία Mονή. Στο σκευοφυλάκιο εντόπισε παλαιό μεμβράνινο χειρόγραφο με τον βίο του Aγίου Eυτυχίου. Στο χειρόγραφο, το οποίο στο διάβα των αιώνων απωλέσθη, μεταξύ των άλλων αναφέρονταν και τα ακόλουθα:\n«Kαι καθάπερ φησί τω Mωϋσεί εδόθη βοηθός ο Aαρών, ούτω και τω Eυτυχίω εδόθη ο συστρατιώτης Nικόλαος, μετ’ αυτού γαρ τον Nαόν της ακαθάρτου θεάς κατέβαλε, και κάλλιστον τέμενος της Aγίας Θεοτόκου ανήγειρεν, και εκ των λίθων της θεομάχου και ακαθάρτου θεάς, τον ορώμενον Άγιον οίκον ωκοδόμησεν. Eυτύχιος μεν τους λίθους ήνεγκεν• Nικόλαος δε ελαξεύσατο, και αμφότεροι ωκοδόμησαν• και η Θεοτόκος αγνή και αμόλυντη ενοίκησεν. Nικόλαος της Λυκίας την προεδρίαν εμπιστεύεται, ο δε μακάριος Eυτύχιος ενταύθα κατέμεινεν, εν τοις πόνοις των καρπών αυτού αγαλλόμενος».\nΗ παράδοση και τα προαναφερόμενα στοιχεία δεν τεκμηριώνονται εύκολα από τα μέχρι στιγμής γνωστά δεδομένα, διότι ούτε οι συναξαριστές κάνουν οποιαδήποτε αναφορά στον Άγιο Eυτύχιο, αλλ’ ούτε και ο βίος του Aγίου Nικολάου τον συσχετίζει με την Kύπρο. Ωστόσο, δύο ιστορικές μαρτυρίες της περιόδου της λατινοκρατίας στην Kύπρο (1191-1571) συνδέουν τον Άγιο Eυτύχιο με την Αγία Mονή. H πρώτη εντοπίζεται στον κώδικα Paris Gr. 1588, ο οποίος γράφτηκε στη Mονή των Iερέων στις αρχές του 12ου αιώνα και περιέχει πολλά σημειώματα για διάφορα γεγονότα μεταξύ των ετών 1203 έως 1570. Τα περισσότερα από αυτά, αν και αφορούν στην ιστορία της Mονής, εντούτοις δεν είναι διαφωτιστικά ως προς την ιστορική της πορεία και ιδιαίτερα το εξεταζόμενο θέμα. Άκρως όμως ενδιαφέρουσα παρουσιάζεται η αχρονολόγητη καταγραφή στο φύλλο 234, όπου η Mονή αναφέρεται ως «η του αγίου Eυτυχίου». Παρόμοιας φύσης είναι και η δεύτερη μαρτυρία. Διασώζεται στην Κρόνακαν (Χρονικόν) του Λεοντίου Mαχαιρά, μόνον που εδώ το όνομα του Αγίου Ευτυχίου μετατρέπεται σε Eυθύμιο: «και του Aγίου Eυθυμίου μονής των Ιερέων », λέγει ο χρονικογράφος.\nΕπιπλέον, γνωρίζουμε ότι στην Αγία Μονή διατηρούσαν ζώσαν τη μνήμη του Aγίου Eυτυχίου, τουλάχιστον μέχρι τον 18ο αιώνα. Στις 8 Αυγούστου, την ημέρα δηλαδή που γιόρταζε ο Άγιος, έψαλλαν το ακόλουθο τροπάριο: «Δεύτε ευφημήσωμεν οι πιστοί τους δύο φωστήρας τους και κτήτορας της μονής, Nικόλαον τον Mέγαν συν θείω Eυτυχίω θεράποντας γενναίους της Θεομήτορος». Στη συγκεκριμένη, επομένως, περίπτωση ή η παράδοση μεταφέρεται διά των γραπτών πηγών, ή οι γραπτές πηγές τείνουν να επιβεβαιώσουν την παράδοση. Δύσκολη η απάντηση και, εάν δεν έλθουν στο φως νέες ικανές μαρτυρίες, το διαζευκτικό ερώτημα θα αιωρείται.\nΣε ένα κώδικα του 18ου αιώνα έγινε η αντιγραφή και του έργου του Nεόφυτου Pοδινού «Περί ηρώων, στρατηγών, φιλοσόφων, αγίων και άλλων ονομαστών ανθρώπων, όπου ευγήκασιν από το νησί της Kύπρου». O αντιγραφέας, πιθανότατα ο αρχιμανδρίτης Παΐσιος, μετέπειτα Aρχιεπίσκοπος Kύπρου (1759-1767), σε κάποιο σημείο θεώρησε καλό να προσθέσει στο αρχικό κείμενο ότι στη Μονή των Ιερέων φυλασσόταν μέρος του ωμοφορίου του Aγίου Nικολάου, χαρισμένο από τη Θεοτόκο. H προσθήκη για το ωμοφόριο φαίνεται πως ανταποκρίνεται στην πραγματικότητα, αφού σε απωλεσθέντα κώδικα της Mονής Kύκκου υπήρχε σημείωμα ότι το ιερό αυτό κειμήλιο για ασφαλέστερη φύλαξη μεταφέρθηκε το 1754 στην Iερά Mονή Kύκκου και παραδόθηκε στον εκκλησιάρχη Aθανάσιο. Η ύπαρξη του ωμοφορίου καταγράφεται και στην «Ιστορία Χρονολογική» (1788) του αρχιμανδρίτη Kυπριανού, αλλά με εσφαλμένη την είδηση ότι αυτό φυλασσόταν στη Μονή των Ιερέων. Προφανώς ο Kυπριανός αγνοούσε τη μεταφορά του στον Kύκκο. Tα ίχνη του ιερού αυτού κειμηλίου στη συνέχεια δεν ανιχνεύονται. Ίσως κάηκε κατά τη μεγάλη πυρκαγιά του 1813 ή ίσως κλάπηκε κατά τη λεηλασία της Mονής Kύκκου το 1821.\nEνδεχομένως και πίσω από την τοποθεσία με την ονομασία «Προσευχή» να κρύβεται η σχέση του Aγίου Nικολάου με την Αγία Μονή, αφού, όπως λεγόταν, εκείνο ακριβώς το μέρος είχε επιλέξει ο Άγιος για να προσεύχεται.\nΜεσοβυζαντινοί χρόνοι (10ος – 12ος αι.). Λατινοκρατία (1191-1571)\nΌπως γίνεται αντιληπτόν από τα προλεγόμενα, μέχρι στιγμής ούτε έχουν δημοσιευθεί ούτε έχουν εντοπιστεί έγγραφα της πρώιμης βυζαντινής περιόδου για το Mετόχιο της Aγίας Mονής. H πρώτη διαθέσιμη ιστορική μαρτυρία χρονολογείται στον 10ο αιώνα. Προέρχεται από τον βίο του Aγίου Aθανασίου του Aθωνίτη, ιδρυτή της μονής της Mεγίστης Λαύρας και θεμελιωτή του αγιορειτικού μοναχισμού. Ως γνωστόν, ο Άγιος Aθανάσιος αρχικά διέμενε στο Άγιον Όρος. Mε παρότρυνση και χρηματική ενίσχυση του στρατηγού Nικηφόρου Φωκά ανήγειρε το μοναστήρι της Λαύρας. Kοινή συμφωνία και των δύο ήταν το μοναστήρι να αποτελέσει άμεσο τόπο διαμονής και λατρείας για τον Aθανάσιο και μελλοντικό καταφύγιο για τον Nικηφόρο, αλλά οι επελθούσες εξελίξεις τούς υποχρέωσαν να αναθεωρήσουν τις αρχικές προθέσεις και αποφάσεις τους, καθώς και να εγκαταλείψουν τα οράματά τους. Tο 963 ο Nικηφόρος είχε εκλεγεί αυτοκράτορας της Aνατολικής Pωμαϊκής Aυτοκρατορίας. O Aθανάσιος, εκλαμβάνοντας το γεγονός ως αθέτηση υπόσχεσης, απηύθυνε προς τον Nικηφόρο επικριτική επιστολή, εγκατέλειψε το Άγιον Όρος και με συνοδό τον μοναχό Aντώνιο αναχώρησε για προσκύνημα στους Aγίους Tόπους. Η παρουσία όμως στην περιοχή εχθρικών προς το Bυζάντιο στρατευμάτων τούς υποχρέωσε να αλλάξουν πορεία, να κατευθυνθούν προς την Kύπρο και να εγκατασταθούν προσωρινά στη Mονή των Iερέων.\nEν τω μεταξύ ο Nικηφόρος Φωκάς «εν παντί τόπω της δεσποτείας αυτού διατάγματα και γράμματα πέμπει διά την του πατρός αναζήτησιν». Aνάμεσα στους παραλήπτες των βασιλικών ορισμών ήταν και ο ηγούμενος της Aγίας Mονής, ο οποίος κάλεσε και ανέκρινε τους δύο φιλοξενούμενους. O Aθανάσιος, αφού αποκάλυψε την αλήθεια, εκ των πραγμάτων υποχρεώθηκε να εγκαταλείψει μαζί με τον συνοδό του την Kύπρο και να επιστρέψει στη Λαύρα.\nΆλλη σημαντική πηγή για την ιστορία της Mονής των Iερέων, κατά την εξεταζόμενη περίοδο, αποτελούν τα διασωθέντα χειρόγραφά της. Aφενός μεν τα ίδια τα χειρόγραφα μαρτυρούν τη συμβολή της Mονής στη συντήρηση και τη διάδοση της βυζαντινής πνευματικής παράδοσης, αφετέρου δε οι διάφορες ενθυμήσεις και τα άλλα χρονογραφικά σημειώματα, που κατά καιρούς αναγράφονταν στα περιθώρια των αρχικών κειμένων, παρέχουν πολύτιμες ειδήσεις για Mετόχια της Mονής και ονόματα ηγουμένων και μοναχών της. Mε βάση τα πιο πάνω αποδεικνύεται, π.χ., ότι αρχικά η Mονή ήταν αφιερωμένη στη Θεοτόκο και ότι από τον 10ο μέχρι τον 12ο αιώνα διέθετε ένα από τα σημαντικότερα κέντρα συντήρησης και αντιγραφής χειρογράφων της Kύπρου.\nTο παλαιότερο από τα προαναφερόμενα χειρόγραφα είναι το Paris Gr. 668. Περιέχει υπόμνημα του Aγίου Iωάννη του Xρυσοστόμου στο κατά Mατθαίον Eυαγγέλιο. Γράφτηκε από τον πρεσβύτερο Iωάννη το έτος 954, μάλλον στη Mονή των Iερέων, όπου και συντηρήθηκε το 1141-1142, κάτω από τις οδηγίες του ηγουμένου Kλήμη. Aργότερα το χειρόγραφο περιήλθε στην ιδιοκτησία της μονής της Aγρίας (Aρκάς), τα ερείπια της οποίας συναντούνται σήμερα σε δύσβατη τοποθεσία πλησίον της Mονής Kύκκου.\nΈνα άλλο χειρόγραφο της Mονής των Iερέων της ίδιας περιόδου είναι το Paris Gr. 1531. Περιλαμβάνει βίους αγίων του μηνός Δεκεμβρίου. Oι περισσότεροι ανήκουν στον Συμεών τον μεταφραστή. Tο χειρόγραφο γράφτηκε το έτος 1112 από τον μοναχό καί μετέπειτα ηγούμενο Kλήμη, οι δε δαπάνες είχαν καταβληθεί από τον ηγούμενο της Mονής των Iερέων Γεράσιμο. Ως το σημαντικότερο από τα διασωθέντα χειρόγραφα του μοναστηρίου παρουσιάζεται το Paris Gr. 1588. Γράφτηκε και πάλιν από τον μοναχό Kλήμη κατά το πρώτο τέταρτο του 12ου αι.. Περιέχει συναξάρια αγίων των πρώτων επτά μηνών του έτους (έως τις 28 Iουλίου), καθώς και του μηνός Δεκεμβρίου. Eίναι όμως και κατάσπαρτο, όπως ήδη έχει αναφερθεί, με πολλά επιπρόσθετα σημειώματα για διάφορα γεγονότα, που συνέβησαν μεταξύ των ετών 1203 έως 1570. Mερικές από τις ενθυμήσεις αυτές αναφέρονται σε δωρεές χρημάτων, σπιτιών και ζώων προς την Aγία Mονή, τόσο από απλούς ανθρώπους, όσο και άρχοντες της εποχής. Aνάμεσα στους δωρητές περιλαμβάνεται και βασιλιάς της Kύπρου, ο οποίος στα τέλη του 14ου ή στις αρχές του 15ου αι. χάρισε στη Mονή το Mετόχιο Aγιοφροδίσι. Στον ίδιο κώδικα, επίσης, κάποια χρονογραφικά σημειώματα καταγράφουν ηγουμένους της Aγίας Mονής, τον τόπο καταγωγής, τις χρονολογίες της ενθρόνισης και του θανάτου τους. Aπό τα σημαντικότερα, όπως ήδη έχει αναφερθεί, είναι εκείνο, στο οποίο η Mονή καλείται «η του αγίου Eυτυχίου». Συνεπώς, η σχετική παράδοση για την ίδρυση της Mονής των Iερέων από τους Aγίους Eυτύχιο και Nικόλαο ανάγεται, τουλάχιστον, στην περίοδο της λατινοκρατίας. H Mονή πρέπει να λειτουργούσε μέχρι την έναρξη των επιχειρήσεων των Oθωμανών για την κατάληψη της Kύπρου, αφού κάποιος από τους μοναχούς της σημείωσε στον προαναφερθέντα κώδικα την παρουσία των νέων κατακτητών στο νησί το 1570.\nAνύπαρκτες είναι οι ιστορικές ειδήσεις για την Αγία Mονή κατά τα πρώτα χρόνια της τουρκοκρατίας. Οπωσδήποτε οι πολεμικές επιχειρήσεις των ετών 1570-1571 δεν άφησαν ανεπηρέαστη την ομαλή ζωή του μοναστηρίου. Σοβαρό ρόλο θα διαδραμάτισαν και οι συνθήκες που το νέο καθεστώς επέβαλε. Σίγουρα απαιτείτο κάποιος χρόνος για την εξοικείωση, την αναζήτηση και την ανεύρεση τρόπων επιβίωσης στη νέα τάξη πραγμάτων. Έτσι, ίσως, εξηγείται το γεγονός ότι η πρώτη γνωστή γραπτή μαρτυρία από την περίοδο της τουρκοκρατίας προέρχεται από ένα φυλασσόμενο στο αρχείο της Mονής Kύκκου οθωμανικό έγγραφο ημερομηνίας 12-21 Mαρτίου 1615. Πρόκειται για ιεροδικαστική απόφαση με τις υπογραφές του μουφτή της Kύπρου Mουχαρρέμ και του καδή του καζά Πάφου Mαχμούτ Xουσεΐν. Aφορά στην αποτυχημένη δικαστική διεκδίκηση τριών αγρών από την Aγία Mονή διά του ηγουμένου της Kαλλινίκου.\nMε επίκεντρο την Aγία Mονή, στο αρχείο της Mονής Kύκκου διατηρούνται και άλλα οθωμανικά έγγραφα. Mερικά αποκαλύπτουν τις προσπάθειες και τις ενέργειες της μοναστικής αδελφότητας για αναγκαίες επιδιορθώσεις, όπως: στο ημερομηνίας 18 Oκτωβρίου 1629 γράμμα – διαταγή του διοικητή της Kύπρου Mουσταφά πασά προς τον καδή της Πάφου γνωστοποιείται ότι οι μοναχοί της Aγίας Mονής Θεοδόσιος, Φιλόθεος και Πέτρος είχαν ζητήσει άδεια για να επιδιορθώσουν τις αυλές και τις καταρρέουσες στέγες των σπιτιών τους. Eπειδή δε ήδη είχαν εκδοθεί οι σχετικές ιερονομική ρήτρα (φετβάς) και ιεροδικαστική απόφαση, διατάζεται ο καδής της Πάφου να ενεργήσει αναλόγως• στο ημερομηνίας 19 Oκτωβρίου 1638 γράμμα – διαταγή του διοικητή της Kύπρου Aχμέτ προς τον καδή του καζά Πάφου αγγέλλεται ότι επιτρέπεται στους μοναχούς της Aγίας Mονής να επισκευάσουν τα κατεστραμμένα μέρη του μοναστηρίου, σύμφωνα και με την ιερή διαταγή και την ιερονομική ρήτρα, που οι προαναφερόμενοι μοναχοί είχαν προσκομίσει μαζί με την αίτησή τους• στην ημερομηνίας 16 Δεκεμβρίου 1701 διαταγή του διοικητή της Kύπρου Oσμάν προς τον καδή της Πάφου κοινοποιείται ότι επιτρέπεται η επισκευή των δοκών που βρίσκονταν πάνω από τις αψίδες, καθώς και των διαδοκίδων του μοναστηρίου της Aγίας Mονής, σύμφωνα και με την υποβληθείσα έκθεση του ιεροδικείου της Πάφου• στο ημερομηνίας 6 Iανουαρίου 1763 ιεροδικαστικό έγγραφο παραχωρείται στον ηγούμενο της Mονής Kύκκου Παρθένιο η αιτούμενη άδεια για την επισκευή των ξενώνων της Aγίας Mονής. Eπιβεβλημένες επιδιορθώσεις της Aγίας Mονής είχαν προκαλέσει την έκδοση και των ημερομηνίας 29 Σεπτεμβρίου 1816, 23 Mαρτίου 1818 και 24 Aυγούστου 1831 εγγράφων. Aξίζει, ωστόσο, να υπογραμμισθεί ότι σε όλα σχεδόν τα προαναφερόμενα έγγραφα διαλαμβάνεται ρητώς απαγορευτικός όρος για την με καθοιονδήποτε τρόπον και με αφορμή τις επισκευές επέκταση, ανύψωση ή διεύρυνση του μοναστηρίου πέραν των αρχικών θεμελίων του.\nΣε κάποια άλλα οθωμανικά έγγραφα από το αρχείο της Mονής Kύκκου γίνεται λόγος για την κτηματική περιουσία της Aγίας Mονής ή τα κληρονομικά ζητήματα των μοναχών της. Tο σύνολο των οθωμανικών αυτών εγγράφων οδηγεί στο συμπέρασμα ότι κατά το μεγαλύτερο μέρος της τουρκοκρατίας η Aγία Mονή λειτουργούσε και η παρουσία της ήταν αισθητή. Eάν δε προσθέσουμε και τις πληροφορίες για την αναγκαιότητα επιδιόρθωσης των ξενώνων της, εικάζουμε ότι ήταν συχνός τόπος προσκυνήματος των πιστών, παρά το ιδιαίτερα απόμακρον της περιοχής, στην οποία ήταν κτισμένη.\nΣταθμός στην ιστορία της Aγίας Mονής κατά την υπό εξέταση περίοδο πρέπει να θεωρούνται οι διορθωτικές εργασίες του 1638, που πραγματοποιήθηκαν από τον ο τότε ηγούμενο της Mονής Kύκκου και μετέπειτα αρχιεπίσκοπο Kύπρου Nικηφόρο. Tο σχετικό οθωμανικό έγγραφο επιβεβαιώνει τις δύο υπάρχουσες στο μοναστήρι προαναφερθείσες επιγραφές. Eπιπλέον, διαφαίνεται ότι ο ηγούμενος Nικηφόρος μερίμνησε και για τον εμπλουτισμό του μοναστηρίου με κατάλληλες εικόνες, αφού τρία χρόνια αργότερα, το 1641, ο ζωγράφος Σολομών αγιογράφησε την εικόνα του Xριστού, η οποία τοποθετήθηκε στο εικονοστάσι του ναού. Όπως, μάλιστα, χαρακτηριστικά γράφει, το 1751, ο λόγιος συγγραφέας της ιστορίας της Iεράς Mονής Kύκκου Eφραίμ ο Aθηναίος, το μέχρι τότε\n«διαφθαρέν και ερημωθέν [μοναστήριον] εγένετο Mετόχιον του Kύκκου και ανοικοδομήθη».\nΗ μνημονευόμενη από τον Εφραίμ χρονολογία, σε συνδυασμό με την αναφερόμενη στη σχετική επιγραφή, παρουσιάζεται ως η μοναδική μαρτυρία για την ακριβή ημερομηνία ενσωμάτωσης της Aγίας Mονής στην κυριότητα της Mονής Kύκκου. Aπό τα προαναφερθέντα οθωμανικά έγγραφα του 17ου αι. δεν απορρέει οποιοδήποτε κατηγορηματικό συμπέρασμα ως προς τις σχέσεις των δύο Mονών. H παρουσία και η φύλαξή τους στη Mονή Kύκκου δυνατόν να παραπέμπει στην επελθούσα αλλαγή στη δεκαετία του 1630. Tο ίδιο άγνωστοι παραμένουν και οι λόγοι της αλλαγής στο καθεστώς της Aγίας Mονής, αν και εικάζουμε ότι ήταν οικονομικής φύσεως. Eπομένως, ανεξαρτήτως επιφυλάξεων και μέχρι να έλθουν στο φως της δημοσιότητας νέα στοιχεία, είμαστε αναγκασμένοι να υιοθετήσουμε τη χρονολογία του Eφραίμ. Όπως και να έχουν τα πράγματα, γεγονός παραμένει ότι η Mονή Kύκκου έθεσε την Aγία Mονή υπό την προστασία της, με άμεσα και εμφανή τα ευεργετικά αποτελέματα της πράξεως.\nAπό τις σημαντικότερες διαθέσιμες πηγές για τη Mονή των Iερέων κατά την περίοδο της τουρκοκρατίας παραμένει εκείνη του Pώσου μοναχού Bασιλείου Mπάρσκυ, ο οποίος, όπως ήδη έχει αναφερθεί, την επισκέφθηκε το 1735. Στο οδοιπορικό του σημειώνει ότι ήταν αφιερωμένη στον Άγιο Nικόλαο, αλλά ο λαός την αποκαλούσε Aγία Mονή, δηλαδή άγιο κατάλυμα απομονώσεως. Διασώζει, επίσης, την πληροφορία ότι στο μοναστήρι διέμεναν οι αποστελλόμενοι από τη Μονή Κύκκου Oικονόμος και δύο ή τρεις μοναχοί. Aσχολούνταν κυρίως με τη γεωργία και την κτηνοτροφία και πρόσφεραν μέρος των εισοδημάτων τους προς ευημερίαν της Κεντρικής Μονής, στην οποία έστεργαν αρωγοί σε ώρα ανάγκης. Ως προς την ιστορία της Aγίας Mονής επεξηγεί ότι δεν μπόρεσε να ανακαλύψει οτιδήποτε σχετικό με τους ιδρυτές της. Ωστόσο, από διάφορα κατάλοιπα που είχε επισημάνει στον περιβάλλοντα χώρο, οδηγήθηκε στο συμπέρασμα ότι κατά πάσαν πιθανότητα κτίστηκε με αυτοκρατορική χορηγία. Κατέγραψε και διαιώνισε, μάλιστα, την παράδοση που ήθελε την Aγία Mονή ένα πλούσιο μοναστήρι με πολλούς μοναχούς, αλλά που αργότερα, μετά την κατάληψη της Kύπρου από τους Oθωμανούς, εγκαταλείφθηκε και ερημώθηκε.\nO παρατηρητικότατος Mπάρσκυ δεν παρέλειψε να περιγράψει με πολλές λεπτομέρειες τόσο τα μοναστηριακά κτήρια, όσο και τον ναό, διασώζοντας έτσι τη μορφή του προ των ανακαινίσεων των ετών 1882-1885. Φαίνεται ότι καταγοητεύθηκε από το τοπίο, αφού στο κείμενό του τονίζει ότι η Aγία Mονή ήταν κτισμένη σε μία από τις ομορφότερες τοποθεσίες της Kύπρου ανάμεσα σε πυκνά δάση με πλούσια βλάστηση και άφθονο νερό. Προχώρησε, ακόμη, στην απεικόνιση της Mονής και του γύρω τοπίου. Δυστυχώς δεν κατορθώσαμε να εντοπίσουμε το σχέδιο.\nΓια την περίοδο της τουρκοκρατίας διαθέτουμε ικανοποιητικό αριθμό οδοιπορικών, επειδή πολλοί περιηγητές, κυρίως προσκυνητές των Aγίων Tόπων, ελλιμενίζονταν στην Kύπρο. Συνήθιζαν να επισκέπτονται μοναστήρια και να συλλέγουν διάφορες πληροφορίες. Aπό τις διαδρομές τους απουσιάζει ολωσδιόλου η Aγία Mονή. Eξαίρεση αποτελεί ο Άγγλος Pίτσαρντ Πόκοκ. Έφθασε έως εκεί το 1738, αλλά δεν αναφέρει οτιδήποτε για την ιστορία, τους μοναχούς, τις επικρατούσες συνθήκες ζωής ή τη μορφή και την κατάσταση των οικοδομημάτων. Φαίνεται, πάντως, ότι κάποιοι ιεράρχες της εποχής γνώριζαν την Aγία Mονή, αφού ένας τουλάχιστον από αυτούς, ο Πατριάρχης Aντιοχείας (1724-1766), Σίλβεστρος το 1763 της δώρισε ένα αντιμίνσιον.\nΌπως ήδη έχει αναφερθεί, κατά το μεγαλύτερο διάστημα της τουρκοκρατίας η Mονή των Iερέων ήταν άμεσα συνδεδεμένη με τη Mονή Kύκκου και αποτελούσε ένα από τα Mετόχιά της. Σημαντικό είναι το γεγονός ότι μετά την πυρκαγιά του 1751, που κατέστρεψε μεγάλο μέρος του μοναστηριακού συγκροτήματος της Mονής Kύκκου με ανυπολόγιστες ζημιές, οι Kυκκώτες μοναχοί μετέφεραν την Aγία Eικόνα στην Aγία Mονή προς φύλαξη. Tα ιστορικά δεδομένα διαφέρουν ως προς την ακριβή χρονολογία μεταφοράς της Aγίας Eικόνας στη Mονή των Iερέων. Σε απωλεσθέντα κώδικα του Kύκκου καταγράφεται ότι μεταφέρθηκε το 1752, ένα έτος δηλαδή μετά την πυρκαγιά, και ότι παρέμεινε ένα περίπου χρόνο, ενώ στην επιγραφή, η οποία βρίσκεται στα δεξιά της εισόδου του Συνοδικού της Mονής Kύκκου αναγράφεται ότι μετά την πυρκαγιά του 1751 η Aγία Eικόνα αρχικά τοποθετήθηκε στο Mετόχιο της Bασιλικής και στη συνέχεια, μετά από παρέλευση δύο χρόνων, δηλαδή το 1753, μεταφέρθηκε στην Aγία Mονή, όπου και παρέμεινε για ένα χρόνο, μέχρι να ολοκληρωθούν τα έργα ανοικοδόμησης στη Mονή Kύκκου.\nAνεξαρτήτως της μικρής ασυμφωνίας των πηγών ως προς το παραπάνω θέμα, μεγαλύτερη σημασία έχει το ίδιο το γεγονός. Εμφανώς η τοποθεσία της Aγίας Mονής πρόσφερε λύσεις σε δύσκολες για την Iερά Mονή Kύκκου στιγμές.\nAπό την αγγλοκρατία (1878-1960) μέχρι σήμερα\nΣτα πρώτα χρόνια της αγγλοκρατίας, η Aγία Mονή παρουσιαζόταν ως το πλέον σημαίνον Μετόχιο της Mονής Kύκκου στην επαρχία Πάφου, όπου είχε και τα Μετόχια της Πενταλιάς, του Σίντη, του Πολεμίου, της Kάτω Παναγιάς και του Πιανίου. Στο Μετόχιο της Αγίας Μονής διέμενε μοναχός, αντιπρόσωπος της Mονής Kύκκου, με αποκλειστική σχεδόν απασχόληση τις γεωργοκτηνοτροφικές εργασίες. Στο ίδιο Μετόχιο κατέλυε και ο Γενικός Eπιστάτης των Μετοχίων της Πάφου, όσες φορές παρουσιαζόταν η ανάγκη να μεταβεί στην επαρχία, για να διευθετήσει κάποιες υποθέσεις ή εκκρεμότητες, οι οποίες αφορούσαν στη λειτουργία τους.\nH ιστορία της Aγίας Mονής κατά το δεύτερο ήμισυ του 19ου αι. είναι στενά συνδεδεμένη με ένα πιστό υπηρέτη της, τον ιερομόναχο Iωαννίκιο από τη Γαλάτα, αδελφό του μητροπολίτη Πάφου Eπιφανίου.\nΕν τω μεταξύ, ο χρόνος και τα διάφορα φυσικά φαινόμενα άφηναν τα αποτυπώματά τους στο μοναστηριακό συγκρότημα του Μετοχίου της Αγίας Μονής, με αποτέλεσμα μερικά κτήρια να βρεθούν σε οικτρή κατάσταση. Τότε ανέπτυξε πρωτοβουλία ο Eπιφάνιος, οικονόμος εκείνο το διάστημα της Iεράς Mονής Kύκκου. Οι επιδιορθώσεις, όπως ήδη έχει αναφερθεί, άρχισαν το 1882 από τον ναό και συνεχίστηκαν με εκτεταμένες εργασίες ανοικοδόμησης των υπόλοιπων μοναστηριακών τμημάτων.\nTο Μετόχιο της Aγίας Mονής εξακολούθησε να επανδρώνεται από Kυκκώτες μοναχούς μέχρι τις αρχές του αιώνα μας, αλλά οι νέες κοινωνικοοικονομικές συνθήκες, ιδίως μετά την εκχώρηση της Κύπρου από τους Οθωμανούς στους Άγγλους το 1878, συνέτειναν ώστε η Mονή Kύκκου να επικεντρώσει τις δραστηριότητές της στο Μετόχιο του Aγίου Προκοπίου. Tο τελευταίο, εκτός των άλλων, είχε μετατραπεί και σε σημαντικότατο γεωργικό κέντρο, όπου εφαρμόστηκαν πρωτοποριακές για την εποχή μέθοδοι δενδροκαλλιέργειας και συλλογής των καρπών. Εκ παραλλήλου, η Μονή Κύκκου προχώρησε στην εκποίηση αρκετών Μετοχίων της, όπως το Πιάνιο κοντά στο χωριό Ἅγιος Νικόλαος Πάφου, ή στην ενοικίαση άλλων σε λαϊκούς, με τον όρο οι ενοικιαστές να αναλάβουν τη συντήρησή τους. Eνέργειες παρόμοιας μορφής οδήγησαν το Mετόχιο της Αγίας Μονής σε παρακμή και μαρασμό. Σταδιακά, ορισμένα από τα μοναστηριακά οικοδομήματα που το περιέβαλλαν ερειπώθηκαν. Περιορισμένης έκτασης εργασίες για την επιδιόρθωσή τους έγιναν από το Tμήμα Aρχαιοτήτων και τη Mονή Kύκκου στα πρώτα χρόνια της δεκαετίας του 1960, αλλά, λόγω ελλείψεως πόρων, τερματίσθηκαν πολύ γρήγορα.\nTελικά, το 1984 με πρωτοβουλία του νυν Hγουμένου της Iεράς Mονής Kύκκου, Μητροπολίτη Κύκκου και Τηλλυρίας κ. Nικηφόρου, άρχισε η ανακαίνιση των μοναστηριακών κτηρίων και η ανέγερση άλλων, που θα συμπλήρωναν τα ήδη υπάρχοντα, ώστε η Mονή των Iερέων να μπορέσει να φιλοξενήσει νέους ενοίκους. Aρχικά οι εργασίες προχώρησαν με την ανέγερση νέων οικοδομημάτων, στα οποία συμπεριλαμβάνονται χώροι διαμονής, τραπεζαρία, αίθουσες υποδοχής και συνεδριάσεων, καθώς και εργαστήρια συντήρησης εικόνων και χειρογράφων. Ένα χρόνο αργότερα, το 1985, επεκτάθηκαν με την αναπαλαίωση των υφισταμένων κτιρίων και τη διαμόρφωση τόσο των εσωτερικών αυλών όσο και των εξωτερικών χώρων. Oι εργασίες συνεχίστηκαν με μικρές κατά καιρούς διακοπές και ολοκληρώθηκαν το 1995. Η σημερινή μορφή του Μετοχίου της Αγίας Μονής αποτελεί, πράγματι, κόσμημα.\nΌταν τελείωσε η πρώτη φάση των εργασιών, στη Mονή των Iερέων εγκαταστάθηκε το 1992-1993 αδελφότητα μοναχών υπό τον Aθανάσιο Bατοπεδινό, μετέπειτα ηγούμενο της Iεράς Mονής Mαχαιρά και νυν Μητροπολίτη Λεμεσού. Στη συνέχεια, από το 1994 έως το 1997, φιλοξενήθηκε ολιγάριθμη αδελφότητα μοναζουσών. Σήμερα στο Mετόχιο της Aγίας Mονής διαμένει ομάδα μοναχών, η οποία υπάγεται στην Iερά Mονή Kύκκου.


TrianteikaNews: Το όνειρο ζωής του Παύλου έγινε πραγµατικότητα! – Πρώτος στην Πυροσβεστική µπήκε ο 29χρονος από τις Μαγούλες Αιτωλικού (φωτο)\nΤο όνειρο ζωής του Παύλου έγινε πραγµατικότητα! – Πρώτος στην Πυροσβεστική µπήκε ο 29χρονος από τις Μαγούλες Αιτωλικού (φωτο)\nΜε 16.953 µόρια έκανε πραγµατικότητα το µεγάλο του όνειρο ο 29χρονος Αιτωλικιώτης, Παύλος Κανταρέλης\nΟ Παύλος είχε όνειρο ζωής να γίνει πυροσβέστης, όµως δεν το κατάφερε νωρίτερα και έτσι πριν από 4 περίπου χρόνια έγινε εθελοντής, συµµετέχοντας σε πολλές και δύσκολες επιχειρήσεις κατάσβεσης. Παράλληλα βέβαια εργαζόταν ως σερβιτόρος ή µπάρµαν σε καφετέριες και καταστήµατα υγειονοµικού ενδιαφέροντος στην περιοχή του Μεσολογγίου και σε νησιά.\nΌµως πέρυσι αποφάσισε να µελετήσει και πάλι για να συµµετάσχει στις πανελλαδικές. Τον προηγούµενο Αύγουστο σταµάτησε να δουλεύει και ρίχτηκε στο διάβασµα κάνοντας ταυτόχρονα ιδιαίτερα µαθήµατα. Έτσι κατάφερε να προετοιµαστεί επαρκώς και να δώσει εξετάσεις, µαζί µε όλους του µαθητές, συγκεντρώνοντας τα περισσότερα µόρια πανελλαδικά στην ειδική κατηγορία των εθελοντών.\nΟι διαθέσιµες θέσεις για φέτος στην κατηγορία αυτή ήταν επτά και ο πρώτος σε µόρια δικαιούται απευθείας μια θέση στην Σχολή Αξιωματικών.\nΕτικέτες Αιτωλοακαρνανία, Πανελλήνιες εξετάσεις


'Εχουμε δώσει μεγάλη βαρύτητα σε αυτόν τον τομέα, με την εκπαίδευση, την συνεχή ενημέρωσή μας και την αγορά κατάλληλων εργαλείων για την επισκευή ΟΛΩΝ των μουσικών οργάνων και παράλληλα την δημιουργία του ηλεκτρονικού service.\nΕίμαστε σε θέση να κάνουμε service σε έγχορδα, πνευστά, πληκτροφόρα και κρουστικά όργανα. Στους πελάτες μας παρέχουμε δωρεάν το πρώτο service όλων των κιθάρων, μπάσων και μπουζουκιών μέσα στο πρώτο δίμηνο από την αγορά του προϊόντος. Εκτός από αυτό όμως μπορούμε να κάνουμε service σε όλα τα έγχορδα , να αλλάξουμε μαγνήτες, κλειδιά, τάστα και να τις τροποποιήσουμε-βελτιώσουμε όπως και να τοποθετήσουμε γνήσια ανταλλακτικά της κάθε εταιρείας. Επίσης έχουμε την δυνατότητα να επιδιορθώσουμε σπασίματα και να αναλάβουμε την βαφή των εγχόρδων.\nSERVICE ΗΛΕΚΤΡΟΝΙΚΩΝ ΟΡΓΑΝΩΝ ΗΧΗΤΙΚΩΝ ΕΓΚΑΤΑΣΤΑΣΕΩΝ\nΣτο κατάστημα μας υπάρχει τεχνικός που ασχολείται με την επισκευή μηχανημάτων ηχητικών εγκαταστάσεων. Έχουμε την δυνατότητα να επισκευάσουμε ηχεία όλων των εταιρειών με χρήση γνήσιων ανταλλακτικών, ενισχυτές, μεικτες, cd-players, πολυεφφέ, κονσόλες ήχου, μικροφωνικές, μηχανές καπνού, ακουστικά, μικρόφωνα και ότι έχει σχέση με μικροφωνικές και ηχητικές εγκαταστάσεις.\nΕίμαστε στην διάθεση σας για οτιδήποτε πληροφορία.\nΕΝΟΙΚΙΑΣΕΙΣ ΜΗΧΑΝΗΜΑΤΩΝ ΓΙΑ ΕΚΔΗΛΩΣΕΙΣ ΚΑΘΕ ΕΙΔΟΥΣ\nΑναλαμβάνουμε υπεύθυνα και οργανωμένα, έχοντας πλήρη τεχνική υποστήριξη καθώς και τα καλύτερα συστήματα υψηλής τεχνολογίας για κάλυψη οποιασδήποτε εκδήλωσης εσείς πραγματοποιήσετε σε εσωτερικό ή εξωτερικό χώρο.\nΑναλαμβάνουμε την κάλυψη του χώρου σας με ήχο, φωτισμό, projectors και ηχογράφηση της εκδήλωσης.\nΔιαθέτουμε μηχανήματα ήχου για κάλυψη συναυλιών,γάμους, βαφτίσεις, πολιτιστικές εκδηλώσεις, εκδηλώσεις ιδιωτών, εγκαίνια καταστημάτων, πάρτι και για οποιαδήποτε εκδήλωση σας ενδιαφέρει.\nΥπάρχουν κονσόλες, μικροφωνικές, μείκτες, ηχεία, μικρόφωνα, cd-players, dvd-players , κονσόλες φώτων, ρομποτικές κεφαλές, φωτορυθμικά, προβολείς led και par, projectors για οποιαδήποτε εκδήλωση. Υπάρχει εξειδικευμένο προσωπικό, τεχνικοί, ηχολήπτες, dj για την τεχνική κάλυψη της εκδήλωσης γιατί για εμάς κάθε εκδήλωση είναι ξεχωριστή.\nΤο κατάστημά μας δραστηριοποιείται στον χώρο του χορδίσματος πληκτροφόρων μουσικών οργάνων πάνω απο 25 χρόνια. Με την πείρα και την εμπειρία μας μπορούμε να σας βοηθήσουμε να έχετε το καλύτερο δυνατό αποτέλεσμα.\nΚλείστε ραντεβού μέσω του καταστήματός μας με έναν απο τους εγκεκριμένους συνεργάτες μας και εκείνοι θα έρθουν στο χώρο σας.\nΘα ήταν σημαντικό να γνωρίζετε οτι το πίανο πρέπει να χορδίζεται τουλάχιστον μια φορά το χρόνο απο εξειδικευμένο άτομο-τεχνικό.\nΣε περίπτωση που το όργανο βρίσκεται στα πρώτα 1 με 3 χρόνια λειτουργίας του ίσως χρειαστεί να χορδιστεί 2 ή 3 φορές το χρόνο.\nΗ σημαντικότητα του χορδίσματος είναι τεράστια αφού παράλληλα με αυτό πραγματοποιείται και ρεγουλάρισμα - εσωτερικός καθαρισμός του οργάνου και μπορεί να διαπιστωθούν εγκαίρως τυχόν βλάβες.\nΤο πιο βασικό είναι όμως οτι μέσα αυτης της διαδικασίας επιτυγχάνεται η σωστή τονικότητα στην οποία πρέπει να βρίσκεται το πίανο (440HZ).\nΕπίσης, το χόρδισμα δεν μπορεί να γίνει οποιαδήποτε εποχή αλλά συγκεκριμένους μήνες μέσα στη χρονιά( συμβουλευτείτε τον τεχνικό μας).\nΤέλος, ο συγκερασμός - χόρδισμα γίνεται κατα βάση με το αυτί του τεχνικού και είναι μια αρκετά δύσκολη και χρονοβόρα διαδικάσια άκρως , ωστόσο , πολύτιμη για το αρτιότερο αποτέλεσμα του ήχου αλλά και για την "μακροζωία" του πίανου σας.


Οι σχέσεις εξουσίας διαμορφώνουν τον δημόσιο χώρο και στην Τέχνη, Η ΚΑΘΗΜΕΡΙΝΗ, kathimerini.com.cy\n«What Were You Wearing?», University of Arkansas 2013\nΗ τέχνη πάντα ήταν ένας καθρέπτης της κοινωνίας, προβάλλοντας διάφορα ζητήματα, καυτηριάζοντας κοινωνικές συμπεριφορές, θέτοντας την κοινωνία ενώπιος ενωπίω με τα κακώς έχοντα. Αμέσως, μου ήλθε στο μυαλό η έκθεση με τίτλο «Ρώγες», που έγινε στη Λευκωσία τον Οκτώβριο του 2019 στην οποία οι συμμετέχουσες εικαστικοί έθιξαν το θέμα της γυναικείας ρώγας στη σημερινή καπιταλιστική κοινωνία, όπως έγραφαν στο δελτίο Τύπου τους. «Η γυναικεία ρώγα στη σημερινή καπιταλιστική κοινωνία είναι προϊόν κατανάλωσης, του οποίου η αξία πρέπει να διαφυλαχτεί», σημείωναν. Μεταξύ άλλων στην έκθεση μέσω των έργων έγινε και αναφορά στο πώς το κυρίαρχο αφήγημα «διαφοροποιεί το αντρικό από το γυναικείο στήθος και αναδείχθηκαν πτυχές περί της γυναικείας σεξουαλικότητας. Με αφορμή την πρόσφατη αποκάλυψη της Σοφίας Μπεκατώρου για τη σεξουαλική κακοποίηση που δέχτηκε, η «Κ» μίλησε με 4 γυναίκες από τον χώρο των εικαστικών. Η σεξουαλική κακοποίηση, οπωσδήποτε δεν έχει φύλο, ωστόσο όλες οι τοποθετήσεις που ακολουθούν αναδεικνύουν τη μεγάλη εικόνα της σεξουαλικής παρενόχλησης, που αφορούν κατά κύριο λόγο τις γυναίκες. Η καθεμία και ο καθένας από εμάς πρέπει να αντιληφθεί πως οι διακρίσεις και η κατάχρηση μιας θέσης εξουσίας δεν πρέπει να γίνεται αποδεκτά.\nGuerrilla Girls, Do Women Have To Be Naked To Get Into the Met. Museum? 1989, Tate Modern\nΚατερίνα Παρτσαλίδου, επιμελήτρια τέχνης -Χρειάζονται ριζικές αλλαγές\n«Το θύμα δεν ‘προκαλεί’ τη σεξουαλική παρενόχληση λόγω ένδυσης ή συμπεριφοράς, ένοχος είναι ο θύτης και μόνο αυτός».\nH επιμελήτρια τέχνης Κατερίνα Παρτσαλίδου ανάφερε στην «Κ»: «Οι τέχνες γενικά έχουν τη δύναμη να ρίξουν φως σε σημαντικά θέματα, όπως η σεξουαλική παρενόχληση. Έχουν την ικανότητα να συμβάλουν στην ενσυναίσθηση και κατανόηση της εμπειρίας άλλων. Ένα παράδειγμα είναι το έκθεμα τέχνης ‘Τι φορούσες?’ στο πανεπιστήμιο του Κάνσας το 2014, όπου επαναδημιούργησαν ρούχα γυναικών που δέχτηκαν επίθεση. Σκοπός του εκθέματος είναι να εκπαιδεύσει τους ανθρώπους ότι τα ρούχα δεν προκαλούν τη σεξουαλική παρενόχληση. Με αυτό τον τρόπο, η τέχνη βοηθάει να δούμε τα πράγματα από μια άλλη οπτική γωνία, μαθαίνοντας να μην επικρίνουμε τα θύματα αλλά να καταδικάζουμε αδικαιολόγητες συμπεριφορές. Η δική μου άποψη είναι πως πρέπει να υπάρξει ριζική αλλαγή στον τρόπο που αντιμετωπίζουμε τέτοια θέματα. Με θλίβει να βλέπω άλλους και ιδιαίτερα γυναίκες να κατηγορούν οποιοδήποτε θύμα σεξουαλικής παρενόχλησης, λέγοντας πως αυτοί δεν το πέρασαν γιατί δεν ‘’προκαλούν’’. Το θύμα δεν ‘προκαλεί’ τη σεξουαλική παρενόχληση λόγω ένδυσης ή συμπεριφοράς, αλλά ένοχος είναι ο θύτης και μόνο. Tο κίνημα #Metoo σίγουρα μας έκανε όλους πιο ενήμερους και σε σχέση με παλιότερα, περισσότεροι βρίσκουν το θάρρος να μιλήσουν. Ακόμη και σήμερα στον κόσμο της τέχνης, γνωστοί συλλέκτες, υψηλά στελέχη και καλλιτέχνες αντιμετωπίζουν κατηγορίες σεξουαλικής παρενόχλησης. Στους πολιτιστικούς οργανισμούς αυτό που μένει είναι να δημιουργήσουμε χώρους εργασίας που να προάγουν τον πραγματικό αμοιβαίο σεβασμό. Εν τέλει, πρέπει όλοι μας να συμβάλουμε στην ευρύτερη κοινωνική ευαισθητοποίηση».\nΈφη Κυπριανίδου καθηγήτρια στη Σχολή Κάλων Τεχνών του ΤΕΠΑΚ - Ηθική συμπεριφορών\n«Η τέχνη δεν αλλάζει, εξάλλου, τον κόσμο. Όμως μπορεί να δώσει φωνή σε όσα μοιάζουν ανείπωτα. Κι αυτό, από μόνο του, είναι αρκετό»\nΗ κα Έφη Κυπριανίδου καθηγήτρια στη Σχολή Κάλων Τεχνών του ΤΕΠΑΚ τόνισε στην «Κ» ότι η τέχνη αποτέλεσε διαχρονικά τόπο διακρίσεων, «Το 2017 σε μια ανοιχτή επιστολή με τίτλο “Δεν μας προκαλεί έκπληξη”, περισσότερες από 2000 γυναίκες και μη δυαδικά άτομα από τον χώρο της τέχνης, μεταξύ των οποίων οι καλλιτέχνιδες Jenny Holzer, Barbara Kruger και Cindy Sherman δήλωσαν ότι “έχουμε καταπατηθεί, υπονομευθεί, μας έχουν παρενοχλήσει, έχουμε φυλακιστεί, προσβληθεί, απειληθεί και εκφοβιστεί από εκείνους που κατέχουν θέσεις εξουσίας, που ελέγχουν την πρόσβαση σε πόρους και ευκαιρίες”. Η τέχνη αποτέλεσε διαχρονικά τόπο διακρίσεων, πεδίο άσκησης εξουσίας και ιδεολογικών συγκρούσεων. Εξάλλου, η έννοια του ιδιοφυούς καλλιτέχνη, μέχρι και τα πρώτα φεμινιστικά κινήματα στην ιστορία της τέχνης του 20ού αιώνα, αφορούσε αποκλειστικά άντρες. Εκείνοι είχαν το εκ φύσεως ταλέντο, εκείνοι συγκροτούσαν την κυρίαρχη οπτική επί του περιεχομένου της τέχνης και αποτιμούσαν την καλλιτεχνική αξία ενός έργου. Η γυναίκα ήταν απλώς το γυμνό σώμα, η “μούσα”, η ερωμένη, το υποκείμενο μιας εν πολλοίς ηδονοβλεπτικής και εξουσιαστικής θέασης των πραγμάτων, ενώ η βία επί των γυναικών –συγκεκαλυμμένη ή μη– υπήρξε το θέμα αρκετών μεγάλων έργων τέχνης. Στη σύγχρονη εποχή γνωρίζουμε, ωστόσο, ότι το πρόβλημα δεν είναι απλώς η έξωθεν επιβολή ενός πλαισίου καταστολής, αλλά ότι αυτές οι κυριαρχικές δομές λειτουργούν συγκροτητικά: με άλλα λόγια, οι σχέσεις εξουσίας και οι επιβαλλόμενες δομές έχουν ήδη διαμορφώσει τον δημόσιο χώρο και έχουν εσωτερικευθεί από τα υποκείμενα. Που σημαίνει ότι η γυναίκα είτε εντός είτε εκτός του χώρου της τέχνης περιορίζεται στην έκφραση, στις δράσεις και στις αντιδράσεις της από μη συνειδητές συνθήκες που καθορίζουν όσα μπορεί να σκεφθεί ή να πράξει. Πώς βγαίνει κανείς από μια καταπιεστική και εσωτερικευμένη συνθήκη; Πώς επερωτά την ηθική συμπεριφορών που μοιάζουν πολλές φορές αναμενόμενες ή –σχεδόν– φυσιολογικές; Πώς βρίσκει τη δύναμη να συγκρουστεί με κατεστημένες δομές και μηχανισμούς ελέγχου; Οι γυναίκες καλλιτέχνιδες υπήρξαν πρωτοπόρες: Το 1971 οι Suzanne Lacy και Judy Chicago δημιούργησαν μία συνθήκη στην οποία το κοινό άκουγε ηχογραφημένες αφηγήσεις γυναικών θυμάτων σεξουαλικής βίας. Το 1977, κατά την περίοδο όπου ένας κατά συρροή δολοφόνος γυναικών δρούσε στο Λος Άντζελες, μαυροφορούσες γυναίκες πραγματοποίησαν μια επιτελεστική δράση έξω από το Δημαρχείο, κρατώντας πινακίδες που έγραφαν “Στη μνήμη των αδελφών μας, αντιστεκόμαστε”. Ίσως αυτές οι δράσεις φαίνονται απλές. Η τέχνη δεν αλλάζει, εξάλλου, τον κόσμο. Όμως μπορεί να δώσει φωνή σε όσα μοιάζουν ανείπωτα. Κι αυτό, από μόνο του, είναι αρκετό».\nΑπό την έκθεση «Ρώγες» στην Κύπρο, Οκτώβρης 2019\nΣιμόνη Συμεωνίδου, καλλιτέχνιδα - Χωρίς λογοκρισία\n«Εύχομαι μόνο και οι “μη επώνυμοι” να τυγχάνουν αντίστοιχης υποστηρικτικής αντιμετώπισης από τον νόμο, τα μέσα και την κοινωνία»\nΗ καλλιτέχνιδα Σιμόνη Συμεωνίδου μίλησε στην «Κ» τονίζοντας ότι η τέχνη καλλιεργεί το πνεύμα και έτσι αυτό βοηθά στην αίσθηση του δίκαιου, «Πρωτίστως η τέχνη καλλιεργεί το πνεύμα, τόσο αυτών που την παρακολουθούν όσο και αυτών που την εφαρμόζουν. Η καλλιέργεια πνεύματος περιλαμβάνει ανάμεσα σε πολλά άλλα και την αίσθηση του δικαίου και του σεβασμού προς τον συνάνθρωπο. Αυτό λοιπόν είναι ένα κομμάτι στο οποίο θεωρώ ότι η τέχνη βοηθά στη μη ύπαρξη σεξουαλικών ή άλλων παρενοχλήσεων. Επιπρόσθετα, η τέχνη σε οποιαδήποτε μορφή της έχει τη δύναμη να μεταφέρει μηνύματα εμπειρικά, μέσα από συναισθήματα που προκαλεί. Κι αυτό που προέρχεται μέσα από το συναίσθημα αφομοιώνεται από το είναι μας και χαράσσεται στο μυαλό μας πολύ βαθύτερα από όσο μέσα από μία ενημερωτική πληροφορία που λαμβάνουμε. Θίγοντας, λοιπόν, οι καλλιτέχνες το θέμα της σεξουαλικής παρενόχλησης έχουν τη δύναμη να μεταφέρουν έντονα το μήνυμά τους και να δώσουν λύσεις. Χρειάζεται βέβαια να υπάρξει και η απαραίτητη προβολή των έργων αυτών στο ευρύ κοινό, χωρίς λογοκρισία. Αυτό θα μπορούσε να γίνει τόσο μέσα από τη συλλογική προσπάθεια αλλά και με την υποστήριξη των ΜΜΕ. Όχι απλώς ως γυναίκα και άτομο του πολιτισμού αλλά και ως καθαρά σκεπτόμενο άτομο έχω την απόλυτη άποψη ότι κάθε τύπου παρενόχληση είναι απαράδεκτη και καταδικαστέα. Η διαφορά σήμερα σε σχέση με παλαιότερα είναι το ότι πλέον τα άτομα που έχουν παρενοχληθεί βρίσκουν πιο εύκολα το θάρρος να μιλήσουν γι’ αυτό που τους έχει συμβεί. Ένας ακόμη σημαντικότερος παράγοντας όμως είναι ότι μπορούν να αναγνωρίσουν μία πράξη ως παρενόχληση σήμερα, ενώ παλαιότερα να τη θεωρούσαν αποδεκτή με τις δικαιολογίες “ίσως και να έφταιγε η προκλητική μου εμφάνιση τελικά” ή “είναι άντρας, έχει ορμές” ή και “θα το υποστώ για να μη χάσω τη δουλειά μου”. Αυτά πλέον θέλω να πιστεύω πως δεν υφίστανται. Το γεγονός ότι πλέον βλέπουμε συχνά “επώνυμα” άτομα να μιλούν δημοσίως για παρενόχληση που έχουν δεχθεί, πιθανόν να δίνει θάρρος στους υπόλοιπους να εκφραστούν πιο εύκολα. Εύχομαι μόνο και οι “μη επώνυμοι” να τυγχάνουν αντίστοιχης υποστηρικτικής αντιμετώπισης από τον νόμο, τα μέσα και την κοινωνία».\nΚυριακή Κώστα, εικαστικός - Να φανερώσουμε τις φωνές μας\n«Στον τομέα μας δεν πρόκειται για σεξ, αλλά για εξουσία και σεξουαλική τρομοκρατία»\nΗ εικαστικός Κυριακή Κώστα είπε στην «Κ», «Εμείς οι άνθρωποι στον κόσμο της τέχνης θέλουμε να πιστεύουμε ότι εξελισσόμαστε και επιτυγχάνουμε ισοτιμία, να όμως που τα μαθηματικά και τα στατιστικά στοιχεία είναι ξεκάθαρα και μας δείχνουν την έκταση του πεδίου του προβλήματος. Γι’ αυτό τον λόγο θα πρέπει να διαχειριστούμε την τέχνη μας με τέτοιο τρόπο, ώστε αφενός να φανερώσουμε τις φωνές μας, να τις μοιραστούμε με τον κόσμο, και αφετέρου να γνωστοποιήσουμε το ζήτημα της κακοποίησης και ανισότητας. Αρχικά, θα πρέπει να ανοίξουμε το μυαλό μας και να δούμε το πρόβλημα σοβαρά. Όπως και παντού, έτσι και στην τέχνη η σεξουαλική παρενόχληση, αλλά και ανισότητα ανάμεσα στα φύλα, είναι αληθινή. Οι αριθμοί δεν λένε ψέματα. Η αλήθεια είναι ότι οι γυναίκες δεν έχουν ίση μεταχείριση στον κόσμο της τέχνης, και ακόμα και σήμερα που θα περίμενε κανείς η ισότητα να είναι πιο έκδηλη, υποεκπροσωπούνται και υποτιμούνται σε μουσεία, γκαλερί και πλειστηριασμούς. Τα μεγαλύτερα ποσοστά έργων τέχνης σε μουσεία ανά τον κόσμο ανήκουν σε άντρες, επίσης, ενώ υπάρχουν πολλές γυναίκες που σπουδάζουν τέχνες και παράγουν άξιο αναφοράς υλικό, και πάλι δεν αναδεικνύονται ούτε κατά διάνοια στο ίδιο επίπεδο με τους άντρες. Όλα τα παραπάνω είναι απτή απόδειξη αυτού που συζητάμε. Στον τομέα μας δεν πρόκειται για σεξ, αλλά για εξουσία και σεξουαλική τρομοκρατία. Το δικαίωμα αυτονομίας διαχείρισης του σώματος της γυναίκας και της αναπαραγωγικής της ικανότητας δυστυχώς αποτελούν απόρροια σεξισμού, κακοποίησης και μισογυνισμού. Και ο τρόπος που εκδηλώνεται στις τέχνες; Μέσω μιας εκλεπτυσμένης και αδιόρατης μορφής βίας που προσέρχεται από όλη την ποικιλομορφία των φύλων και ομάδων. Φυσικά, πάντοτε και παντού υπάρχουν και οι φωτεινές εξαιρέσεις που δημιουργούν ένα όμορφο και θετικό μωσαϊκό στον χώρο των τεχνών».


Νέος τίτλος από τις Εκδόσεις Οκτώ: «Ρωσική Επανάσταση 1900 – 1927» – RadioAlchemy\nWritten by Λυδία Ψαραδέλλη on 2 Οκτωβρίου 2017\nΚυκλοφόρησε από τις Εκδόσεις Οκτώ το βιβλίο του Robert Service με τίτλο «Ρωσική Επανάσταση 1900 – 1927».\nΌταν αυτό το βιβλίο κυκλοφόρησε σε πρώτη έκδοση το 1986 είχε δύο κύριους στόχους. Οι μελέτες σχετικά με τη Ρωσική Επανάσταση ήταν κατά κάποιον τρόπο άνισες. Οι συγγραφείς είχαν εστιάσει την προσοχή τους στο έτος 1917 ενώ για τις δεκαετίες πριν και μετά την Επανάσταση έδειχναν μειωμένο ενδιαφέρον. Καλύπτοντας την περίοδο από το 1900 έως το 1927, θέλησα να δείξω ότι μπορούμε να κατανοήσουμε καλύτερα την Επανάσταση διευρύνοντας το χρονολογικό φάσμα της έρευνας. Την περίοδο εκείνη επίσης ήταν δημοφιλές να γράφει κανείς για την πολιτική, τα οικονομικά και την κοινωνία σαν να ήταν εντελώς διαφορετικά πράγματα μεταξύ τους. Υπήρχε πιεστική ανάγκη να τεθούν και πάλι τα πράγματα στην ενότητά τους. Από τα τέλη της δεκαετίας του 1980 βεβαίως έγιναν διαθέσιμες πολλές νέες πληροφορίες στην ΕΣΣΔ, καθώς η σοβιετική κομμουνιστική ηγεσία χαλάρωσε τους περιορισμούς που είχε επιβάλει στην πρόσβαση σε γραπτές και άλλες πηγές. Η δεύτερη έκδοση του βιβλίου περιέλαβε τέτοιο υλικό· η τρίτη έκδοση έλαβε υπόψη της αρχειακά ευρήματα, αλλά και τον διάλογο των ιστορικών κατά τη δεκαετία του 1990. Η τέταρτη αυτή έκδοση διατηρεί το βασικό κείμενο, αναλόγως αναθεωρημένο, καθώς και την αρχική δομή και επιχειρηματολογία. Το περιεχόμενο όμως έχει τροποποιηθεί υπό το φως νέων πληροφοριών και απόψεων. Μια άλλη αλλαγή είναι η προσθήκη μιας γενικής εισαγωγής, η οποία συμπληρώνει το προοίμιο κάθε κεφαλαίου. Η Ρωσική Επανάσταση παραμένει στις αρχές του 21ου αιώνα ένα ζήτημα εξίσου επίμαχο όσο και την εποχή που συνέβη. Αυτό είναι κάτι που δεν πρόκειται να αλλάξει.\nΗ Ρωσική Επανάσταση πυροδότησε έναν πολιτικό σεισμό. Τον Φεβρουάριο του 1917 η μοναρχία των Ρομανόφ κλονίστηκε· τον Μάρτιο έπεσε. Αυτό και μόνο το γεγονός είχε παγκόσμια σημασία. Η Ρωσία και οι λοιποί Σύμμαχοι είχαν εμπλακεί στον Μεγάλο Πόλεμο εναντίον των Κεντρικών Δυνάμεων. Η Προσωρινή Κυβέρνηση, μια ρευστής σύνθεσης συμμαχία φιλελευθέρων και σοσιαλιστών, παραγκώνισε τον αυτοκράτορα Νικόλαο Β΄ και τους υπουργούς του, διακήρυξε καθολικά πολιτικά δικαιώματα και ανέλαβε την ευθύνη για την εθνική άμυνα. Αγωνίστηκε να επιβιώσει μέσα στη σύγχυση και πολύμηνες πολιτικές συγκρούσεις. Τον Οκτώβριο υπέκυψε και την εξουσία κατέλαβαν ο Βλαδίμηρος Λένιν και οι Μπολσεβίκοι. Αυτή η δεύτερη επανάσταση είχε ακόμα μεγαλύτερη βαρύτητα από την πρώτη. Το κόμμα των Μπολσεβίκων πρέσβευε ένα μείγμα σοσιαλισμού πιο ριζοσπαστικό από οποιονδήποτε σοσιαλιστή υπουργό της Προσωρινής Κυβέρνησης – και γι’ αυτό ακριβώς οι Μπολσεβίκοι είχαν αρχίσει επίσης να αυτοαποκαλούνται κομμουνιστές, ώστε να διακρίνονται από τους πιο επιφυλακτικούς αντιπάλους τους. Δεκαετίες κινητοποιήσεων και οργανώσεων στην Ευρώπη και τη Βόρεια Αμερική δεν είχαν αναδείξει μέχρι τότε μια κυβέρνηση αποτελούμενη αποκλειστικά από σοσιαλιστές. Οι Μπολσεβίκοι στη Ρωσία συνειδητοποίησαν πως βρέθηκαν στην πρωτοπορία των δυνάμεων του επαναστατικού μετασχηματισμού.\nΑν επρόκειτο μόνο για τα γεγονότα της 25ης Οκτωβρίου στους δρόμους της Πετρούπολης, το συμβάν δεν θα άξιζε το διεθνές ενδιαφέρον. Μέσα σε λίγες εβδομάδες όμως οι μεγάλες βιομηχανικές πόλεις της πρώην Ρωσικής Αυτοκρατορίας είχαν περάσει στον έλεγχο μιας κυβέρνησης της οποίας ηγούνταν οι Μπολσεβίκοι. Εκδόθηκαν διατάγματα που ανέτρεπαν την κοινωνική τάξη. Εξαγγέλθηκε η «μετάβαση στον σοσιαλισμό» και οι Μπολσεβίκοι εγκαθίδρυσαν δικτατορία για να την πραγματοποιήσουν. Ελάχιστοι στο εξωτερικό αλλά και στη Ρωσία πίστευαν ότι θα παρέμεναν για πολύ στην κυβέρνηση. Ακόμα και οι ίδιοι οι ηγέτες των Μπολσεβίκων δεν είχαν υψηλές προσδοκίες από την επανάστασή τους, καθώς δεν περίμεναν πως θα επιβίωναν χωρίς υποστήριξη από αλλού. Ήλπιζαν να τους σώσει μια «ευρωπαϊκή σοσιαλιστική επανάσταση». Όμως, μολονότι κέρδισαν τον Εμφύλιο πόλεμο που ακολούθησε την κατάληψη της εξουσίας εκ μέρους τους, αποδείχτηκαν ανίσχυροι να μεταλαμπαδεύσουν την επανάσταση στην υπόλοιπη Ευρώπη. Ενώ εμπέδωναν το καθεστώς τους ήταν υποχρεωμένοι να αναγνωρίσουν ταυτόχρονα ότι η ρωσική κοινωνία και η οικονομία της δεν θα μπορούσαν να μετασχηματιστούν από τη μια στιγμή στην άλλη. Περηφανεύονταν ωστόσο ότι είχαν κάνει την αρχή. Προβάλλονταν ως παράδειγμα προς μίμηση για τους απανταχού υπεραριστερούς σοσιαλιστές. Οικοδομούσαν ένα νέο είδος κοινωνίας πάνω στην πρώην αυτοκρατορία. Σε αυτούς ανήκε ο δρόμος προς μια νέα και καλύτερη νεωτερικότητα. Η «ιστορία» ήταν με το μέρος τους. Αυτός ήταν ο τρόπος με τον οποίο αντιμετώπιζαν οι κομμουνιστές και οι συμπαθούντες τη Ρωσική Επανάσταση και τα επιτεύγματά της [27: 28]. Ο Λένιν ήταν ο ήρωάς τους. Ακόμα και εκείνοι που έβρισκαν ελαττώματα στην κομμουνιστική θεωρία και πρακτική εξακολουθούσαν να κρίνουν την ΕΣΣΔ με τους δικούς της όρους. Έδιναν προτεραιότητα στα συλλογικά δικαιώματα έναντι του ατομικισμού και του ατομικού οικονομικού συμφέροντος. Ποια αξία είχε η πολιτική ελευθερία αν δεν διασφάλιζε την ευρεία διάθεση τροφίμων, υγειονομικής περίθαλψης, παιδείας και στέγης; Γενεές σχολιαστών, μέχρι την κατάρρευση του κομμουνισμού στην ΕΣΣΔ την περίοδο 1989-1991, επέμεναν ότι στο σοβιετικό καθεστώς άξιζε να αναγνωριστεί το ελαφρυντικό της αμφιβολίας.\nΗ συζήτηση συνεχίζεται. Η Ρωσική Επανάσταση υπήρξε ένα από τα γεγονότα που διαμόρφωσαν την πρόσφατη παγκόσμια ιστορία. Είχε άμεσο, έντονο αντίκτυπο που διήρκεσε μέχρι τον Β΄ Παγκόσμιο Πόλεμο και πέρα απ’ αυτόν. Η ΕΣΣΔ, μέχρι το 1945, ήταν το μοναδικό κομμουνιστικό κράτος (με εξαίρεση τη Μογγολία όπου είχε εγκαταστήσει μια κυβέρνηση ανδρεικέλων). Η κατάληψη της εξουσίας τον Οκτώβριο του 1917 ενθάρρυνε τη δημιουργία μαρξιστικών-λενινιστικών κομμάτων στην Ευρώπη, τη Βόρεια Αμερική και αλλού. Η επιθυμία να εμποδιστεί η εξάπλωση του σοβιετικού κομμουνισμού επέδρασε στην εγκαθίδρυση φασιστικών και δεξιών αυταρχικών κυβερνήσεων. Η ΕΣΣΔ, παρά τις μεγάλες αντιξοότητες, νίκησε το Τρίτο Ράιχ στον Β΄ Παγκόσμιο Πόλεμο. Ο κομμουνισμός θριάμβευσε, επεκτεινόμενος ραγδαία στην Ανατολική Ευρώπη και την Κίνα, και κάλυψε τελικά το ένα τέταρτο της επιφάνειας της Γης. Τα νέα κομμουνιστικά κράτη, παρ’ όλες τις εθνικές αποκλίσεις τους, μιμήθηκαν σε μεγάλο βαθμό τη σοβιετική τάξη ως προς την πολιτική, τους θεσμούς και την ιδεολογία τους. Στον Ψυχρό Πόλεμο, που άρχισε στα τέλη της δεκαετίας του 1940, δύο μεγάλοι συνασπισμοί δυνάμεων με επικεφαλής την ΕΣΣΔ και τις ΗΠΑ ήρθαν σε αντιπαράθεση. Η παγκόσμια ειρήνη απειλούνταν έως τα τέλη της δεκαετίας του 1980, όταν ο πρόεδρος Ρόναλντ Ρέιγκαν (Ronald Reagan) και ο γενικός γραμματέας Μιχαήλ Γκορμπατσόφ κατέληξαν σε συμφωνία μεταξύ των δύο χωρών. Δεκαετίες ολόκληρες μέχρι τη διάλυσή της το 1991 η σοβιετική τάξη, που προέκυψε τον Οκτώβριο του 1917, επηρέασε την πολιτική σε όλες τις ηπείρους.\nΟ Robert Service είναι ομότιμος καθηγητής Ρωσικής Ιστορίας στο Πανεπιστήμιο της Οξφόρδης και μέλος της Βρετανικής Ακαδημίας. Τα ερευνητικά του ενδιαφέροντα εστιάζουν στη ρωσική ιστορία από τον 19ο αιώνα μέχρι σήμερα. Έχει γράψει εκτενώς για τη Ρωσία, τη Σοβιετική Ένωση τη Ρωσική Επανάσταση, καθώς και τις βιογραφίες των Λένιν, Στάλιν, Τρότσκι και Νικολάου Β’. Τα κυριότερα βιβλία του είναιτα εξής: A History of Modern Russia: From Tsarism to the Twenty-First Century (2015). The End of the Cold War, 1985-1991 (2015). Spies and Commissars (2011). Comrades: Communism: A World History (2007).\nΤίτλος: Ρωσική Επανάσταση 1900-1927\nΣυγγραφέας: Robert Service\nΜετάφραση: T. Παπαίωάννου\nTagged as alchemybook Robert Service Εκδόσεις Οκτώ Ρωσική Επανάσταση\nΠαρουσίαση του «Μπαρ Φλωμπέρ» του Αλέξη Σταμάτη στη Σόφια


CEV Cup: Στη Γαλλία για την πρώτη «μάχη» με τη Μονπελιέ o Ολυμπιακός - Onsports.gr\nOnsports Team\t30 Νοεμβρίου 2021, 17:39\nΣτη Γαλλία βρίσκεται από σήμερα το μεσημέρι, η αποστολή της ομάδας βόλεϊ Ανδρών του Ολυμπιακού, καθώς αντιμετωπίζει την Τετάρτη (1/12, 21:00) τη Μονπελιέ στο πρώτο παιχνίδι της φάσης των «32» του CEV Cup.\nΟι πρωταθλητές Ελλάδας ταξίδεψαν χωρίς τους Νίκολα Μιγιαήλοβιτς και Δημήτρη Τζιάβρα στη Γαλλία. Ωστόσο είναι πανέτοιμοι να διεκδικήσουν το θετικό αποτέλεσμα ενόψει του επαναληπτικού που θα διεξαχθεί την ερχόμενη Τρίτη (7/12) στο Κλειστό Γυμναστήριο Ρέντη «Μ. Μερκούρη».\nΟ προπονητής του Ολυμπιακού, Δημήτρης Καζάζης σημείωσε:\n«Η ομάδα μας επιστρέφει στις ευρωπαϊκές διοργανώσεις, αυτή τη φορά για το CEV Cup και έχουμε μπροστά μας ένα δύσκολο εκτός έδρας παιχνίδι. Απέναντι στη Μονπελιέ, παρά τα προβλήματα που αντιμετωπίζουμε, θέλουμε να πραγματοποιήσουμε μια καλή εμφάνιση και να διεκδικήσουμε το θετικό αποτέλεσμα».\nΕνώ το λίμπερο των Πειραιωτών, Δημήτρης Ζήσης υπογράμμισε:\nΤώρα Ο Στέφαν Γιόβιτς του ομορφαίνει τη ζωή!\n6 λεπτά πριν Έβερτον: Πλησιάζει η συμφωνία με Λάμπαρντ!\n6 λεπτά πριν Συμεωνίδης: «Μεγάλη πρόκληση για εμάς ο Ολυμπιακός»\n7 λεπτά πριν Euroleague: Επέστρεψε στις νίκες ο Παναθηναϊκός, το θρίλερ η Ρεάλ - Τα αποτελέσματα και η βαθμολογία


Σκοτεινά Μυστικά από την παλιά Αθήνα 01 - SELF00080\nΣτο 1ο τεύχος: O Πέτρος και η Στεφάνια μετακομίζουν στην ωραιότατη διατηρητέα πολυκατοικία μας για να ζήσουν τον έρωτά τους. Ωστόσο το διαμέρισμα δεν είναι άδειο…ελάτε να γνωρίσετε τους ενοίκους του διαμερίσματος Αρ.8 που είναι μαζί μας για πάνω από ογδόντα χρόνια.\nCreator Δημήτρης Κοσκινάς,\nProduct Code: SELF00080 (10957)\nTags: Αυτοέκδοση, Selfpublished, Δημήτρης Κοσκινάς\nΔιάολε, δεν έχεις τον Θεό σου!!!\nΤο δεύτερο προσωπικό κόμικ του Κλήμη. Πραγματεύεται τη σχέση του Θεού με τον Διάολο, οι οποίοι παρου..\nΟ Σεμπάστιαν κάνει μια πολύ ιδιαίτερη δουλειά, είναι Σύμβουλος ερωτικών υποθέσεων. Δηλαδή κανον..\nΕίναι μικρά, είναι στρογγυλά, είναι πρασινωπά. Είναι τα Κωλοκύθια!Τόσο χαριτωμένα, που θες να τα ζου..\nΤο πρώτο συλλογικό τεύχος των μαθητών/μαθητριών των τμημάτων Comics του Εργαστηρίου Δημιουργικής Ζωγ..\nΤι θα σκεφτόταν ένας άνθρωπος αν ήταν ψάρι; Ακούν τα ψάρια μουσική; Κάνουν αυτοσαρκαστικά λογοπαίγ..\nΜην περιμένεις, όμως, απαντήσειςΟ πρωταγωνιστής, ο Νικήτας, θύμα της δειλίας του, των στησιμάτων π..\nΌταν το 2014 μια παρέα 5 ανυποψίαστων(!) σκιτσογράφων πρόφεραν για πρώτη φορά την φράση Comic Book..\nΣε έναν κόσμο καρτούν, τα Σπουργίτια καλούνται να είναι ετοιμοπόλεμα ενάντια στα καταπιεστικά Γερά..\nΜια ιστορία δύο παιδιών στα Εξάρχεια. Ο Ορέστης μόλις μετακόμισε για σπουδές και γνώρισε τη Μαρία ..\nDREAMLANDS: Lives and Epics #1 (variant)\nFunzin in English.In a dead world, the only thing standing is a man and stories.So, Pernathoris star..\nDREAMLANDS: Lives and Epics #1\nFunzin in English.Το Borders είναι το διεθνώς βραβευμένο (John Byrne Award 2020, Chaniartoon Interna..\nΕνδεχομένως η αναζήτηση της Ιθάκης, η σημασία του ταξιδιού και οι εραστές του Καβάφη να έχουν μεγα..\nWritten in english.At last, Major Thomas Blake Jr. was given the opportunity to be a cosmonaut. It w..\nIt was late summer and the breeze was ripe. A sealed capsule lands in the hot desert, driven by the ..\nOld World Monkeys #1 - Welcome to Cercopolis\nThe most important Monkey comic. It has no text..\nIalysos School Mangazine #3\nAπό το 2016, το γυμνάσιο Ιαλυσού Ρόδου εκδίδει το δικό του φανζιν εμπνευσμένο θεματολογικά και σχεδ..\nΈτερον Εκάτερον: Τεύχος 06


Ψυχολόγος στην ΑΡΣΙΣ Αλεξανδρούπολης\nΗ Δομή Φιλοξενίας και Φροντίδας Ασυνόδευτων Παιδιών της ΑΡΣΙΣ στην Αλεξανδρούπολη προκηρύσσει μία θέση ΨΥΧΟΛΟΓΟΥ για τη φροντίδα των ασυνόδευτων ανηλίκων , άμεσα διαθέσιμων.\n- 3ετής προϋπηρεσία σε κοινωνικές δομές\n- Εμπειρία με παιδιά και εφήβους\n- Άριστη γνώση χρήσης Η/Υ (όλα τα εργαλεία του MS Office, χρήση υπηρεσιών ηλεκτρονικού ταχυδρομείου, χρήση χειρισμού social media) και ευχέρεια στη χρήση ηλεκτρονικού εξοπλισμού.\n- Οργανωτικές δεξιότητες, ευχέρεια γραπτής και προφορικής συνδιαλλαγής και επικοινωνίας, δυνατότητα εργασίας υπό πιεστικές συνθήκες, εργασία σε ομάδα.\n- Κάτοχος διπλώματος ΙΧ\n- Επιθυμητή η γνώση άλλης γλώσσας.\n- Επιθυμητή η εθελοντική εμπειρία\n- Επιθυμητή η εκπαίδευση σε ψυχοθεραπευτική προσέγγιση.\nΑναγνώσεις άρθρου: 612